এমন এক অনিশ্চিত বিশ্বে শিক্ষাক্ষেত্রেও দেখা দিয়েছে স্থবিরতা। বিজনেস ইনসাইডারের তথ্যানুযায়ী, বিশ্বের প্রায় ১৮৮টি দেশের শিক্ষার্থীরা করোনাকালে সরাসরি ক্ষতির সস্মুখীন হয়েছে। বাধাগ্রস্ত হয়েছে তাদের শিক্ষাকাল। স্কুল, কলেজ, বিশ্ববিদ্যালয়ের শিক্ষা কার্যক্রম বন্ধ। শিক্ষার্থীরা ঘরবন্দি। অবশ্য কিছু কিছু দেশ পরিস্থিতিভেদে স্কুল-কলেজ খুলে দিতে শুরু করেছে। তবে তা খুবই সীমিত আকারে। বাংলাদেশে প্রায় দুই মাসেরও অধিক সময় ধরে দেশের সকল শিক্ষা প্রতিষ্ঠান বন্ধ। কবে আবার শিক্ষা কার্যক্রমকে স্বাভাবিক করা যাবে সেটাও অনিশ্চিত। তবে শিক্ষা মন্ত্রণালয় মাধ্যমিক পর্যায়ে সংসদ টিভির মাধ্যমে শিক্ষা কার্যক্রম চালু করেছে।\nমাদ্রাসা ও কারিগরি শিক্ষার্থীদের জন্যেও একইভাবে চালু করা হয়েছে টিভিতে সীমিত আকারে পাঠদান। যদিও ক্লাসের গুণগতমাণ ও তার কার্যকারিতা নিয়ে দেশের ভেতরে বিভিন্ন ধরনের আলোচনা-সমালোচনা রয়েছে। প্রাথমিক ও গণশিক্ষা মন্ত্রণালয়ও টিভিতে প্রাথমিকের ক্লাস চালু করেছে। যদিও প্রান্তিক জনপদে টিভি না থাকারও অভিযোগ রয়েছে। আবার যাদের টিভি আছে তারাও মাঝে মাঝে বিদ্যুৎবিভ্রাটের কারণে সঠিকভাবে ক্লাসে যোগদান করতে পারছে না। বেসরকারি বিশ্ববিদ্যালয়ে সরকারি অনুমোদন নিয়ে 'জুম' অ্যাপস ও অন্যান্য ডিজিটাল ডিভাইস ব্যবহার করে সীমিত আকারে তাদের পাঠ ও পঠন চালু করার চেষ্টা করে যাচ্ছে। যদিও দেশের অধিকাংশ প্রাইভেট বিশ্ববিদ্যালয়ের শিক্ষার গুণগতমাণ নিয়ে কমবেশি সমালোচনা রয়েছে। তারপরও দেশে উচ্চশিক্ষা বিস্তারে তাদের ভূমিকা অনস্বীকার্য। পাবলিক বিশ্ববিদ্যালয়ে এ উদ্যোগ এখনও সেভাবে চোখে পড়েনি।\nতবে দু-একটি বিশ্ববিদ্যায়লয় যে অনলাইনে শিক্ষা কার্যক্রম সীমিত আকারে শুরু করেনি তা কিন্তু নয়। তবে সে সংখ্যাটা খুবই সীমিত। কিছু শিক্ষক আবার স্ব-উদ্যোগী হয়েও জুম অ্যাপসের মাধ্যমে ক্লাস নিয়ে তার সচিত্র বিবরণ ফেসবুকে পোস্ট করে অভিজ্ঞতা শেয়ার করেছেন। যা থেকে জানা যায় যে, ৩৫-৪০% শিক্ষার্থী পূর্বে ঘোষণা দেয়া সত্বেও ক্লাসে অনুপস্থিত থাকছে। কিন্তু কেনো? সংশ্লিষ্ট শিক্ষকরাই তার কারণ নির্ণয় করে বলছেন ছাত্রদের অসচ্ছলতার কারণে এমবি/নেট কিনতে না পারা বা কারো কারো তা আবার কেনার সামর্থ্য থাকলেও নেট ভয়াবহ রকমের সস্নো, আবার আর্থিক অসচ্ছলতার কারণে অ্যান্ড্রয়েড ফোন না থাকাটাও অন্যতম কারণ।\nএ নিয়ে তো দেশের একটি পাবলিক বিশ্ববিদ্যালয়ের প্রক্টর ও এক শিক্ষার্থীর তর্কযুদ্ধ দেশের এক জাতীয় পত্রিকার মাধ্যমে দেশবাসী অবগত হয়েছে। তা হলে এখন আমাদের করণীয় কী? কতদিনই বা আর শিক্ষা প্রতিষ্ঠান বন্ধ রাখা হবে? কীভাবে এ ক্ষতি পুষিয়ে নেয়া যাবে? তা নিয়ে চলছে চুলচেরা বিশ্লেষণ। একদিন না একদিন আমাদের তো শিক্ষা প্রতিষ্ঠান খুলে দেয়ার সিদ্ধান্ত নিতেই হবে। কারণ বর্তমান দেশের সামগ্রিক পরিস্থিতি বিবেচনায় অনলাইন ক্লাস পাবলিক বিশ্ববিদ্যালয়ের ক্ষেত্রে পুরোপুরি যে কার্যকরী হবে না তা ধরেই নেয়া যায়। কারণ সরকারি বিশ্ববিদ্যালয়ে অধিকাংশ শিক্ষার্থী হয় মধ্যবিত্ত না হয় নিম্ন মধ্যবিত্ত পরিবারের সন্তান। সুতরাং তাদের পক্ষে এমবি/নেট ক্রয় করে নিয়মিত ক্লাসে অংশগ্রহণ সম্ভবপর নাও হতে পারে।\nতবে স্বাস্থ্যবিধি পালন করে আমাদের কিন্ত একদিন না একদিন ক্লাসরুমে ফিরতেই হবে। সরকার ইতোমধ্যেই এ সংক্রান্ত বিধিবিধান প্রণয়ন করেছে। যা এখন নেট দুনিয়ায় ঘুরে বেরাচ্ছে আমরা যেটাই করতে যাই না কেন তার আগে করোনার বহুমাত্রিক রূপ ও তার ভয়াবহ প্রভাব মাথায় রেখেই করতে হবে। নিতে হবে সঠিক সিদ্ধান্ত এবং তা বাস্তবায়নে ছক কষতে হবে নিখুঁতভাবে। এখানে কোনো প্রকার হটকারী সিদ্ধান্ত কাম্য নয়। তা না হলে শিক্ষাক্ষেত্রে ভয়াবহ বিপর্যয় দেখা দিতে পারে।\nপ্রতিষ্ঠান খোলার আগে আমাদের শিক্ষা প্রতিষ্ঠানে ক্লাসরুমভিত্তিক আসনবিন্যাস, স্বাস্থ্য-সুরক্ষা সরঞ্জামাদির সহজ প্রাপ্যতা নিশ্চিত করেই তা করতে হবে। এছাড়া শিক্ষার্থীদের মধ্যে সামাজিক দূরত্ব কতটা নিশ্চিত করা যাবে তা কিন্তু ভাববার বিষয়। তাড়াহুড়ো করার দরকার নেই। এতে হিতে বিপরীত ফলও হতে পারে।\nএতোদিন পর বলা হচ্ছে জীবন ও জীবিকা দুটোই পাশাপাশি চালাতে হবে। কিন্তু সেটা করতে গিয়ে আমরা তো আজ এক ভয়াবহ রকমের স্বাস্থ্যঝুঁকির মধ্যে পড়ে গেছি। বলা হলো_স্বাস্থ্যবিধি মেনেই শপিংমল ও দোকান খোলা হবে। কিন্তু খোলার পর দেখা গেলো তা মানার কোনো বালাই নেই। যে জাতির কাছে জীবন নয়, উৎসবই মুখ্য। সে জাতির কপালে যে দুঃখ আছে তা তো দিনদিন আরও প্রকট হচ্ছে। দেশে সাধারণ ছুটি, গণপরিবহন বন্ধ কিন্তু রাস্তায় মানুষের ঢল। আক্রান্ত ও মৃত্যুর সংখ্যা বাড়ছে। অপ্রতুল চিকিৎসাসেবা। এখন তো দেশে আর অন্যান্য রোগে অসুস্থ রোগীরও চিকিৎসা পাওয়া দুষ্কর হয়ে পড়েছে।\nযারা ভাবছেন যে ইউরোপ, আমেরিকা, সিঙ্গাপুর, মালয়েশিয়া অনলাইনে তাদের শিক্ষা কার্যক্রম চালাতে পারলে আমরা নয় কেনো। তাদের বলছি আমরা যে তাদের মতো অনেক কিছুই পারি না এমনকি তারাও যেসব পারে না তা কিন্তু করোনা আমাদের দুই চোখে আঙুল দিয়ে দেখিয়ে দিয়েছে। সুতরাং করোনার মতো এক কঠিন বাস্তবতার সামনে দাঁড়িয়ে আমাদের সামর্থ্যের মধ্যেই সিদ্ধান্ত নিতে হবে। যারা করোনার কারণে সেশনজট বৃদ্ধি পাবে বলে সরব হওয়ার চেষ্টা করছেন তাদের অনুরোধ করবো অনুগ্রহ করে ৮০'র দশকের এরশাদ ভ্যাকেশনের কথা একবার ভেবে দেখুন। তখন শিক্ষাজীবন শেষ করতে প্রতিষ্ঠানভেদে ৭/৮ বছর সময় লেগেছিলো। আমরা কিন্তু সেখান থেকে পরিত্রাণ পেয়েছি। আমাদের শ্রদ্ধেয় শিক্ষকরাই তা করতে সহযোগিতা করেছেন।\nকিন্তু আজ যখন দেখি একজন শিক্ষক সময়মতো পরীক্ষার খাতা মূল্যায়ন না করার কারণে ফলাফল প্রকাশে বিলম্ব হচ্ছে, ক্লাস না নেয়ার কারণে সময়মতো সিলেবাস শেষ করতে পারেন না বলে রুটিন অনুযায়ী পরীক্ষা না নেয়ার কারণে সেশনজট বেড়ে যায় তখন কিন্তু তা জাতিকে হতাশ করে। যে কথা বলছিলাম, এরশাদ ভ্যাকেশনে কিন্তু ঘরে থাকাটা জরুরি ছিলো না। আজ কিন্তু বাঁচার জন্য ঘরে থাকাটা খুবই জরুরি। করোনা থেকে মুক্ত থাকার জন্যে সামাজিক দূরত্ব বজায় রেখে চলাফেরা করাই কিন্তু একমাত্র উপায়।\nএখনও করোনা ভ্যাকসিন নাগালের বাইরে। কবে তা পাওয়া যাবে তাও নিশ্চিত নয়। এমন এক জটিল পরিস্থিতির মুখোমুখি দাঁড়িয়ে গোটা বিশ্বের শিক্ষাব্যবস্থা। বাংলাদেশের পরিস্থিতি আরও নাজুক। ইচ্ছে থাকলেও ভৌত ও প্রযুক্তিগত অবকাঠামোর অপ্রতুলতার কারণে হয়তো পুরোপুরি অনলাইন ক্লাস ও পরীক্ষায় যাওয়া এখনই সম্ভবপর হবে না। তাছাড়া ছাত্র-ছাত্রীদের আর্থিক অসচ্ছলতার বিষয়টাও না পারার অন্যতম কারণ হিসেবে বিবেচনার দাবি রাখে।\nএমন এক জটিল পরিস্থিতিতে আমাদের করণীয় কী সেটা সূচারুভাবে নির্ধারণ করা খুবই গুরুত্বপূর্ণ। যদি করোনাকাল আরো দীর্ঘায়িত হয় তাহলে হয়তো আমাদের বাধ্য হয়েই অনলাইন ক্লাস ও পরীক্ষায় যেতে হবে। তবে সেক্ষেত্রে নিম্মোক্ত দুটি বিষয় বিবেচনা করে তা করা গেলে দেশের শিক্ষাব্যবস্থায় তা করোনাকালের আশীর্বাদ বলেই বিবেচিত হবে।\nপ্রতিটি প্রতিষ্ঠানের প্রযুক্তি ও ভৌত অবকাঠামো উন্নয়ন করে সময়োপযোগী করে গড়ে তুলতে হবে। যাতে করে অনলাইনে ক্লাস ও পরীক্ষা গ্রহণ করা সংশ্লিষ্ট সবার কাছে সহজসাধ্য হয়।\nঅনলাইনে ক্লাস ও পরীক্ষায় অংশগ্রহণের জন্য শিক্ষার্থীদের বিনা পয়সায় ইন্টারনেট ব্যবহার করার সুযোগ নিশ্চিত করতে হবে। এক্ষেত্রে বিশ্ববিদ্যালয় ইন্টারনেট সার্ভিস প্রোভাইডারদের সাথে এ সংক্রান্ত চুক্তি সম্পাদন করতে পারে। যারা একেবারেই অসচ্ছল তাদের প্রয়োজনমতে অ্যান্ড্রয়েড মোবাইল সেট সরবরাহ করতে হবে।\nঅনলাইনে ক্লাস গ্রহণে আমার নিজের একটা অভিজ্ঞতা শেয়ার করতে চাই। যার মধ্য দিয়ে পাঠক সহজেই এ সংক্রান্ত একটা সুস্পষ্ট ধারণা পেতে পারেন। আমি নিজে গত ১০ মে বিবিএ চতুর্থ ব্যাচের ক্লাস প্রতিনিধির মাধ্যমে গত ১২ মে দুপুর ২টায় জুম অ্যাপসের মাধ্যমে অনলাইনে ক্লাস নেয়ার সম্ভাব্যতা যাচাই করার জন্য একটি সেশন আয়োজন করেছিলাম। মোট শিক্ষার্থীর মধ্যে মাত্র ২৯ জন অংশগ্রহণ করেছিলো। যা মোট শিক্ষার্থীর ৫০% এরও কম।\nযারা অংশগ্রহণ করেছিলো তাদের মধ্যে আবার ১০/১২ জন শুধু ভয়েস শেয়ার করতে পারছিল ভিডিও নয়। কারণ ইন্টারনেটের গতি অত্যন্ত সস্নো। কেনো বাকিরা অংশগ্রহণ করে নাই জানতে চাইলে যা জানা গেলো, তা মোটাদাগে দাঁড়ায় তাদের পরিবারের আর্থিক অসচ্ছলতা। টাকা দিয়ে এমবি কিনে এ ধরনের ব্যয়বহুল শিক্ষাব্যবস্থায় অংশগ্রহণ করা তাদের পক্ষে প্রায় অসম্ভব।


যুব ও ক্রীড়ায় ২২ কোটি ৩৭ লাখ টাকা বরাদ্দ বাড়লেও ফুটবলের জন্য বরাদ্দ নেই\nস্পোর্টস রিপোর্টার: চলমান অর্থবছরের বাজেটে ফুটবলের জন্য ২০ কোটি টাকা বরাদ্দ থাকলেও এবার বাফুফে জন্য কোন বরাদ্দ রাখেনি সরকার। বাংলাদেশ ফুটবল ফেডারেশন (বাফুফে) এবার চেয়েছিল দ্বিগুণ বরাদ্দ। অর্থাৎ ৪০ কোটি টাকা। কিন্তু প্রস্তুাবিত বাজেটে অর্থমন্ত্রী এক টাকাও ফুটবলের জন্য বরাদ্দ রাখেননি। তবে এ নিয়ে কোন ক্ষোভ নেই বাফুফের। বরং করোনাকালীন এই সময়ের বাস্তবতা মেনে বাফুফে সভাপতি বলেছেন, ‘এখন সরকারের আরও অনেক বড় সমস্যা মোকাবিলা করতে হচ্ছে।’\nবাজেটে ফুটবলের জন্য বরাদ্দ না থাকার প্রতিক্রিয়ায় বাফুফে সভাপতি কাজি মো. সালাউদ্দিন বলেছেন, ‘করোনা ভাইরাসের সময়ে ঘোষিত জাতীয় বাজেটে ফুটবল ফেডারেশনের জন্য কোন বরাদ্দ থাকবে সেটা আমি আশা করিনি, সেই চেষ্টাও করিনি। কারণ হলো, প্রথমে আমাদের সবাইকে বেঁচে থাকতে হবে। দেশে অনেক বড় বড় সমস্যা আছে সেগুলো সরকারকে মোকাবিলা করতে হবে।’\nবাফুফে সভাপতি বলেছেন, ‘জানি বরাদ্দ না পাওয়ায় আমাদের সমস্যা হবে। সবার যেমন আর্থিক সমস্যা হচ্ছে, তেমনই বাংলাদেশ ফুটবল ফেডারেশনেরও সমস্যা হবে। এসব মোকাবিলা করাই হবে আমাদের কাজ।’তবে করোনা পরিস্থিতি স্বাভাবিক হওয়ার পর ফুটবলের জন্য সহযোগিতা চাইবেন বলে জানিয়েছেন কাজী মো. সালাউদ্দিন। তিনি বলেন, ‘এ নিয়ে (বাজেটে বরাদ্দ না থাকা) এখন চিন্তার কোন কারণ নেই। করোনাভাইরাসের পর যখন খেলা আরম্ভ হবে তখন দরকার হলে সরকারের কাছে আবার আবেদন করব অর্থ বরাদ্দের জন্য।’\nএদিকে আগামী ২০২০-২১ অর্থবছরে যুব ও ক্রীড়া মন্ত্রণালয়ের জন্য ১৪৭৮ কোটি ৯৩ লাখ টাকার বাজেট প্রস্তাব করা হয়েছে। চলতি অর্থবছরে এ মন্ত্রণালয়ের বরাদ্দ ছিল ১৪৫৬ কোটি ৫৬ লাখ ৮৪ হাজার টাকা। অর্থাৎ চলতি অর্থ বছরের সংশোধিত বাজেটের চেয়ে আগামী ২০২০-২১ অর্থ বছরের বরাদ্দ ২২ কোটি ৩৭ লাখ ১৬ হাজার টাকা বেশি। ক্রীড়া মন্ত্রণালয়ের প্রস্তাবিত বাজেটের মোট বরাদ্দের মধ্যে উন্নয়ন খাতের জন্য রাখা হয়েছে ২৩৩ কোটি ২৯ লাখ টাকা এবং পরিচালন খাতের জন্য রাখা হয়েছে ১২৪৫ কোটি ৬৪ লাখ টাকা।\nউল্লেখ্য যে, ২০১৯-২০ অর্থবছরে সংশোধিত বাজেটে উন্নয়ন খাতের পরিমাণ ছিল ১৫৫ কোটি ২৯ লাখ টাকা এবং পরিচালন খাতের পরিমাণ ছিল ১৩০১ কোটি ২৭ লাখ ৮৪ হাজার টাকা।


অহনা রহমান-কে ফেলে দিয়ে পালিয়ে গেল ট্রাকচালক! ফোনে হুমকি!! | নাটক | ষ্টারটক বিডি ডটকম\nঅহনা রহমান-কে ফেলে দিয়ে পালিয়ে গেল ট্রাকচালক! ফোনে হুমকি!!\nষ্টারটক বিডি ডটকম জানুয়ারি ১১, ২০১৯ 121\nএ যেন একেবারে সিনেমার গল্প। ঢাকা শহরের রাজপথে যেন এক দূর্ধর্ষ সিনেমার শ্যুটিং। যে সিনেমার নায়িকা টিভি অভিনেত্রী অহনা রহমান । অল্পের জন্য রক্ষা পেলে টিভি নাটকের জনপ্রিয় এ অভিনেত্রী। বেপরোয়া ট্রাক ড্রাইভারের প্রতিবাদ করতে গিয়ে প্রানটাই হারাতে বসেছিলেন অহনা।\nগুরুতর অবস্থায় উত্তরা ক্রিসেন্ট হাসপাতালে ভর্তি করা হয় তাকে। কর্তব্যরত চিকিৎসক জানিয়েছেন, দুর্ঘটনায় তার (অহনার) কোমরের হাড়ের সংযোগস্থল মারাত্মক আঘাতপ্রাপ্ত হয়েছে।\nবুধবার রাত ৪টায় শ্যুটিং শেষে বাসায় ফেরার পথে তিনি আহত হন। এ দুর্ঘটনায় অহনার পরিবার থেকে উত্তরা থানায় একটি মামলা করা হয়েছে। এদিকে ঘটনার পর উল্টো ট্রাকের মালিক পক্ষ থেকে অহনা ও তার পরিবারকে নানা ধরনের হুমকি দেয়া হচ্ছে।\nছোট পর্দার জনপ্রিয় অভিনেত্রী নিয়মিত অভিনয় করছেন। নিয়মিতই ছোটপর্দায় তার বিভিন্ন নাটক প্রচার হচ্ছে। এছাড়া বড় পর্দায় তাকে ‘চাকরের প্রেম’, ‘দুই পৃথিবী’, ‘চোখের দেখা’ ছবিতে নায়িকা হিসেবে দেখা গেছে।\nঅহনার পারিবারিক সূত্র জানিয়েছে, বুধবার রাত চারটার দিকে অহনা তার খালাতো বোনকে সঙ্গে নিয়ে উত্তরায় নিজ বাসার উদ্দেশে রওয়ানা হন। উত্তরার কাবাব ফ্যাক্টরি থেকে কিছুটা সামনে সাত নম্বর সেক্টরের পূর্ব মাথায় একটি বেপরোয়া গতির পাথর বোঝাই ট্রাক সজোরে ধাক্কা দিয়ে অহনার প্রাইভেটকারের ক্ষতি করে।\nঅহনা রহমান তার নিজের কারের ক্ষতি হয়েছে দাবি করে ট্রাক ড্রাইভারকে নামতে বললে ইচ্ছাকৃতভাবে আবারও অহনার কারটিকে জোরে ধাক্কা দেয় চালক। অহনা ট্রাকের দরজা ধরে বাঁচাও বাঁচাও বলে চিৎকার করতে থাকে।\nকিন্তু ট্রাকচালক অহনাকে ওই অবস্থাতেই ট্রাকে করে টেনে নিয়ে উত্তরার ১২-১৩ মোড়ের দিকে যায়। এক পর্যায়ে জোরে ব্রেক করে অহনাকে ট্রাক থেকে ফেলে দেয়। রাস্তায় থাকা পাথরের উপর অহনা ছিটকে পড়ায় গুরুতর আহত হন।\nএ সময় ঢাকা মেট্রো ট ১৫-১৮২৬ নাম্বারের ট্রাক ফেলেই চালক পালিয়ে যায়। শেষ পর্যন্ত উত্তরা পশ্চিম থানার পুলিশের সহযোগিতায় ট্রাকটিকে আটকানো হয়।\nঘটনার পর অহনার ছোট বোন লিজা মিতু বাদী হয়ে গত ৯ জানুয়ারি উত্তরা থানায় মামলা করেছেন। এর মধ্যে ট্রাকের মালিক পক্ষ থেকে অহনা ও তার পরিবারকে নানা ধরনের হুমকি দেয়া হচ্ছে বলে জানান অহনা। অহনা বলেন, ০১৮৮৪১২৩৩৪৪ নম্বর থেকে তাকে ও তার পরিবারকে হুমকি দেয়া হচ্ছে।\nঅহনা রহমানশেয়ার করুন10\nযুদ্ধ ঘোষণা মন্ত্রীর! অভদ্র প্রেম ডিলেট করলেন সালমান মুক্তাদির!!\nষ্টারটক বিডি ডটকম ফেব্রুয়ারি ১৯, ২০১৯\nফেসবুকে ভূয়া ভিডিও! পুলিশের কাছে জেসিয়া ইসলাম!!\nসালমান মুক্তাদির এর অশ্লীল ভিডিও ২৪ ঘন্টায় ৫ লাখ ভিউ!\nসুবর্না মুস্তাফা এত উপহার রাখবেন কোথায়?\nষ্টারটক বিডি ডটকম ফেব্রুয়ারি ৯, ২০১৯\nনতুন করে ফিরছেন সারিকা সাবরিন\nষ্টারটক বিডি ডটকম ফেব্রুয়ারি ৩, ২০১৯ ফেব্রুয়ারি ৩, ২০১৯


নির্বাচনী সহিংসতা নিহত ১৬ — বেনারনিউজ\nসাংবাদিকদের সাথে কথা বলছেন ঢাকা-৪ আসনে প্রতিপক্ষের হামলায় আহত ধানের শীষের প্রার্থী সালাহউদ্দিন আহমদ। ৩০ ডিসেম্বর ২০১৮।\nদেশের বিভিন্ন স্থানে বিক্ষিপ্ত সহিংসতার মধ্য দিয়ে শেষ হয়েছে একাদশ জাতীয় সংসদ নির্বাচনের ভোট গ্রহণ। এসব সহিংসতার ঘটনায় এখন পর্যন্ত ১৬ জন নিহত হওয়ার খবর পাওয়া গেছে। তবে দেশের অনেক জায়গায় শান্তিপূর্ণ ভোট গ্রহণ হয়েছে বলেও জানা যায়।\nরাত ১০টা পর্যন্ত পাওয়া খবরে, সব মিলিয়ে দেশের ১২টি জেলায় সহিংসতায় মৃত্যুর ঘটনা ঘটেছে। এর বাইরে আরও অন্তত নয়টি জেলায় সহিংসতায় কমপক্ষে ৩০৪ জন আহত হয়েছেন। আহতদের মধ্যে ৮ জন পুলিশ সদস্য।\nএদিকে নির্বাচনকে ‘প্রহসনের নির্বাচন’ আখ্যা দিয়ে নির্দলীয় সরকারের অধীনে পুনঃনির্বাচন দাবি করেছ জাতীয় ঐক্যফ্রন্ট।\nএ ছাড়া ছুরিকাঘাত হয়েছেন ঢাকা-৪ আসনের বিএনপি প্রার্থী সালাহউদ্দিন আহমেদ। দেশের বিভিন্ন এলাকার ভোটকেন্দ্র থেকে তাদের এজেন্টদের বের করে দেওয়া হয়েছে বলে অভিযোগ তুলেছে বিরোধী দলীয় জোট ঐক্যফ্রন্ট।\nরোববার রাতে ঢাকায় এক সংবাদ সম্মেলনে ঐক্যফ্রন্টের আহ্বায়ক ড. কামাল হোসেন নির্বাচনের ‘কথিত ফলাফল’ প্রত্যাখানের ঘোষণা দেন।\nকামাল হোসেন বলেন, “প্রতি মুহূর্তে দেশের বিভিন্ন জায়গা থেকে ফোন আসছে, আমাদের প্রার্থীর এজেন্টদের বের করে দেওয়া হচ্ছে। কেন্দ্রে যেতে বাধা দেওয়া হচ্ছে। যে সংবাদগুলো পাচ্ছি, তা দুঃখজনক, উদ্বেগজনক।”\n“আমরা নির্বাচন কমিশনের প্রতি আহ্বান জানাচ্ছি, অবিলম্বে এ প্রহসনের নির্বাচন বাতিল করা হোক। এ নির্বাচনের কথিত ফলাফল আমরা প্রত্যাখ্যান করছি এবং সেই সঙ্গে নির্দলীয় সরকারের অধীনে পুনঃ নির্বাচন দাবি করছি,” লিখিত বিবৃতিতে বলেন জাতীয় ঐক্যফ্রন্টের নেতা ড. কামাল হোসেন।\nসারা দেশে নিহত ১৬\nগাজীপুর সদর উপজেলার হরিনাল উচ্চ বিদ্যালয় ভোটকেন্দ্রে বিএনপির নেতাকর্মীদের সঙ্গে সংঘর্ষে নিহত হয়েছেন লিয়াকত হোসেন (৪৪) নামের আওয়ামী লীগের এক কর্মী।\nগাজীপুর সদর থানার ওসি সমীর সূত্রধর সাংবাদিকদের জানান, রোববার আলীমুদ্দিন কলেজের সাবেক ভিপি লিয়াকতকে ভোটকেন্দ্রের বাইরে সংঘর্ষের সময় বিএনপির নেতা-কর্মীরা কুপিয়ে আহত করে।\nঢাকা মেডিকেলে নিয়ে যাওয়ার পথে তিনি মারা যান বলে নিশ্চিত করেছেন লিয়াকতের ভাই।\nভোট দিতে গিয়ে সংঘর্ষের মধ্যে মারা গেছেন কক্সবাজারের পেকুয়ার রাজাখালী উলুদিয়া এলাকায় আবদুল্লাহ আল ফারুক (২৩) নামের এক আওয়ামী লীগ সমর্থক। মাতবরপাড়া সরকারি প্রাথমিক বিদ্যালয় কেন্দ্রে রোববার সকাল সাড়ে ১১টার দিকে ওই সংঘর্ষে সাতজন আহত হয়েছেন।\nপেকুয়া উপজেলা নির্বাহী কর্মকর্তা এবং সহকারী রিটর্নিং কর্মকর্তা মাহবুবুল করিম বেনারকে বলেন, “বিএনপি এবং আওয়ামী লীগ দুপক্ষের সংঘর্ষের মধ্যে পড়ে মারা যায় সে।”\nনরসিংদী জেলার শিবপুরের কুন্দারপাড়া সরকারি প্রাথমিক বিদ্যালয় ভোটকেন্দ্রে নৌকা প্রতীকের এজেন্ট মিলন মিয়া (৫৫) নামের একজন নিহত হয়েছেন বলে বেনারকে নিশ্চিত করেছেন নরসিংদীর অতিরিক্ত পুলিশ সুপার মোহাম্মদ শফিউর রহমান।\nআওয়ামী লীগের নৌকা প্রতীকের প্রার্থী জহিরুল হক ভূঁইয়া ও আওয়ামী লীগের বিদ্রোহী ও স্বতন্ত্র প্রার্থী সিরাজুল ইসলাম মোল্লার সমর্থকদের মধ্যে সংঘর্ষের এক পর্যায়ে মিলন মিয়াকে ওই কেন্দ্রেই কুপিয়ে হত্যা করা হয়।\nবগুড়ার কাহালুতে একটি ভোটকেন্দ্রের সামনে সংঘর্ষে নিহত হয়েছেন আজিজুল নামের এক যুবলীগ নেতা। তিনি পায়কর ইউনিয়নের ৩ নম্বর ওয়ার্ড যুবলীগের সহসভাপতি।\nরোববার বেলা ১১টার দিকে কাহালুর বাগুইল সরকারি প্রাথমিক বিদ্যালয় ভোটকেন্দ্রের সামনে বিএনপি ও আওয়ামী লীগের কর্মীদের মধ্যে সংঘর্ষে আজিজুল হক ও নাজমুল হককে পিটিয়ে আহত করা হয় বলে জানান কাহালু থানার ওসি শওকত কবীর।\nতিনি জানান, স্থানীয় টিএমএসএস মেডিকেল কলেজ হাসপাতালে নেওয়ার পথে আজিজুল মারা যান। নাজমুল হুদা হাসপাতালে চিকিৎসাধীন রয়েছেন।\nরাঙ্গামাটির কাউখালী উপজেলার ঘাগড়ায় আওয়ামী লীগ ও বিএনপির সমর্থকদের সংঘর্ষে বাসের উদ্দিন (৩৬) নামে একজন নিহত হয়েছেন। তিনি ইউনিয়ন যুবলীগের সাধারণ সম্পাদক। রোববার সকাল সাতটার দিকে ঘাগড়া ইউনিয়নের কাসখালী এলাকায় দুই দলের মধ্যে এই সংঘর্ষ হয়। এ ঘটনায় ১৫ জন আহত হন।\nবিষয়টি নিশ্চিত করে রাঙ্গামাটির পুলিশ সুপার আলমগীর কবির বেনারকে বলেন, ওই ঘটনায় জড়িত থাকার দায়ে দুজন বিএনপি কর্মীকে আটক করা হয়েছে।”\nসকাল সাড়ে ১০টার দিকে কুমিল্লার চান্দিনা উপজেলার পশ্চিম বেলাস্বর সরকারি প্রাথমিক বিদ্যালয় ভোটকেন্দ্রে পুলিশের গুলিতে মজিবুর রহমান (৩৮) নামের এক ব্যক্তি নিহত হয়েছেন। এ সময় গুলিবিদ্ধ হন মিজানুর রহমান নামের আরেক ব্যক্তি।\nমজিবুর রহমানের স্ত্রী শাহনাজ আকতার সাংবাদিকদের বলেন, ‘আমরা সকালে ভোট দিতে গিয়েছিলাম। এ সময় অতর্কিতভাবে একদল সন্ত্রাসী এসে ভোটকেন্দ্র থেকে ব্যালট পেপার নিয়ে যায়। তখন ধানের শীষ ও নৌকা প্রার্থীর অনুসারীদের মধ্যে পাল্টাপাল্টি ধাওয়া ও সংঘর্ষের ঘটনা ঘটলে পুলিশ গুলি ছোড়ে। এ সময় মজিবুর রহমান ও মিজানুর রহমান গুলিবিদ্ধ হন।”\nহাসপাতালে আনার পর কর্তব্যরত চিকিৎসক মজিবুর রহমানকে মৃত ঘোষণা করেন। আর মিজানুরকে কুমিল্লা মেডিকেল কলেজ হাসপাতালে পাঠানো হয়।\nএছাড়া রোববার সকালে কুমিল্লা-১০ আসনে (নাঙ্গলকোট) বাচ্চু মিয়া (৪৮) নামে এক বিএনপি কর্মীকে পিটিয়ে হত্যার ঘটনা ঘটেছে।\nহামলাকারীরা ছাত্রলীগের নেতাকর্মী বলে স্থানীয় বিএনপির অভিযোগ।\nঘটনার সত্যতা নিশ্চিত করে নাঙ্গলকোট থানা পুলিশের ওসি নজরুল ইসলাম সাংবাদিকদের জানান, “হামলাকারীদের শনাক্ত করা যায়নি। ঘটনাস্থলে পুলিশ পাঠানো হয়েছে।”\nনির্বাচনী সংঘর্ষে চট্টগ্রামে তিনজনের নিহত হওয়ার খবর পাওয়া গেছে।\nরোববার সকাল ১০টার দিকে পটিয়ার পশ্চিম মালিয়ারা সরকারি প্রাথমিক বিদ্যালয় কেন্দ্র দখল নিয়ে আওয়ামী লীগ ও বিএনপির মধ্যে সংঘর্ষে নিহত হন আবু সাদেক (১৮)। তিনি বিএনপির সমর্থক ছিলেন বলে জানা গেছে।\nচট্টগ্রাম জেলা পুলিশের পটিয়া সার্কেলের সহকারী পুলিশ সুপার জসিম উদ্দিন খান বেনারকে বলেন, বিএনপি ও আওয়ামী লীগের দুই পক্ষের মধ্যে সংঘর্ষে আবু সাদেক নিহত হন।”\nএর আগে চট্টগ্রাম-১২ আসনের পটিয়া উপজেলার কুসুমপুর ইউনিয়নে গুরনখাইন এলাকায় শনিবার রাত নয়টার দিকে বিএনপি জামায়াত কর্মীদের অতর্কিত হামলায় দ্বীন মোহাম্মদ (৩৫) নামে এক যুবলীগ কর্মী নিহত হন বলে জানান ওই থানার ভারপ্রাপ্ত কর্মকর্তা (ওসি) নিয়ামত উল্লাহ।\nএছাড়া চট্টগ্রাম জেলার বাঁশখালি উপজেলার কাছারিয়া এলাকায় বিএনপি-জামাত সমর্থকদের হামলায় শনিবার রাত দুইটার দিকে আহমদ কবীর (৪৮) নিহত হন বলে বেনারকে জানিয়েছেন বাঁশখালি থানার ভারপ্রাপ্ত কর্মকর্তা আব্দুস সালাম।\nআওয়ামী লীগ এবং বিএনপি’র নেতা-কর্মীদের মধ্যে সংঘর্ষে রাজশাহী-৩ আসনের মোহনপুরের পাকুড়িয়া হাইস্কুল কেন্দ্রের সামনে মেরাজউদ্দিন (২২) নামে এক যুবক নিহত হয়েছেন বলে নিশ্চিত করেছেন রাজশাহী জেলা অতিরিক্ত পুলিশ সুপার আব্দুর রাজ্জাক খান।\nনির্বাচনী সহিংসতায় রাজশাহী-১ (তানোর-গোদাগাড়ী) আসনের তানোর উপজেলায় নিহত হয়েছেন মোদাচ্ছের আলী (৪৫) নামে একজন।\nরোববার দুপুর ১২টার দিকে পাঁচন্দর ইউনিয়নের মোহাম্মদপুর উচ্চ বিদ্যালয় কেন্দ্রে এ ঘটনা ঘটে। তিনি ওই ইউনিয়নের ৮নং ওয়ার্ড আওয়ামী লীগের সাংগঠনিক সম্পাদক ছিলেন।\nজামায়াত-বিএনপির নেতাকর্মীদের হামলায় তিনি নিহত হন বলে সাংবাদিকদের জানান জেলা পুলিশের মুখপাত্র সহকারী পুলিশ সুপার আবদুর রাজ্জাক খান।\nএছাড়াও দিনাজপুরে সহগ্রাম সরকারি প্রাথমিক বিদ্যালয় কেন্দ্রের সামনে দুপুর ১২টার দিকে দুই গ্রুপের কর্মীদের মধ্যে ধাওয়া পাল্টা ধাওয়ায় কিনা মোহাম্মদ (৬৫) নামে একজনের মৃত্যু হয়েছে।\nবিরল থানার ভারপ্রাপ্ত কর্মকর্তা (ওসি) গোলাম রসুল জানান, “ধাওয়া-পাল্টা ধাওয়ার ঘটনায় সম্ভবত হৃদযন্ত্রের ক্রিয়া বন্ধ হয়ে তিনি মারা গেছেন।”\nনির্বাচনী সহিংসতায় ব্রাহ্মণবাড়িয়া সদর উপজেলার রাজঘর গ্রামে ইসরাইল মিয়া (২০) নামের একজন মারা যাওয়ার খবর নিশ্চিত করেছেন ব্রাহ্মণবাড়িয়া সদর হাসপাতালের তত্ত্বাবধায়ক শওকত হোসেন।\nজানা যায়, রোববার বেলা ১১টার দিকে ব্রাহ্মণবাড়িয়া-৩ আসনে আওয়ামী লীগের প্রার্থী ওবায়দুল মুক্তাদির উপজেলার নাটাই উত্তর ইউনিয়নের রাজঘর সরকারি প্রাথমিক বিদ্যালয় কেন্দ্রে ভোট দিতে গেলে বিএনপি ও আওয়ামী লীগের নেতা-কর্মীদের মধ্যে সংঘর্ষ হয়। এসময় পুলিশ গুলি ছোড়ে। পরে ঘটনাস্থল থেকে গুলিবিদ্ধ ইসরাইলকে উদ্ধার করে হাসপাতালে নেওয়া হয়।\nশনিবার দিবাগত রাতে সুনামগঞ্জের ধর্মপাশা উপজেলার জয়শ্রী ইউনিয়নের মহিষপুর গ্রামে বিএনপি কর্মীর আঘাতে সাইফুল ইসলাম (৪০) নামের এক আওয়ামী লীগ কর্মী নিহত হন।\nএদিন মধ্যরাতে লক্ষ্মীপুরে বড়ালিয়া সরকারি প্রাথমিক বিদ্যালয়ের কেন্দ্রের বাইরে দু'পক্ষের গোলাগুলির পর ডোবা থেকে এক অজ্ঞাত ব্যক্তির লাশ উদ্ধার করা হয়েছে। স্থানীয় আওয়ামী লীগ নেতাকর্মীরা নিহত যুবককে ছাত্রলীগ কর্মী বলে দাবি করেছেন।\nধানের শীষের প্রার্থীর ওপর হামলার অভিযোগ\nভোটের দিন সকালে ঢাকা-৪ আসনে ধানের শীষের প্রার্থী সালাহউদ্দিন আহমদের ওপর হামলা হয়েছে বলে অভিযোগ করেছে তার পরিবার। যদিও ঘটনাটি ‘সাজানো’ দাবি পুলিশর।\nসালাহউদ্দিনের ছেলে রবীন সাংবাদিকদের জানান, সকাল সোয়া নয়টার পরে তার বাবা শ্যামপুর সরকারি মডেল স্কুল অ্যান্ড কলেজে ভোট দিতে গেলে তার ওপর হামলা হয়। তার বাবার পিঠে ও পেটে কোপ লেগেছে।”\nএ ঘটনায় আরও ১৫-১৬ জন আহত হয়েছে বলে জানান তিনি।\nতবে কদমতলী থানার ওসি আবদুল জলিল বেনারকে বলেন, নির্বাচন কেন্দ্রে বিএনপি প্রার্থী সালাহউদ্দিনের সাথে কিছুই হয়নি। বরং উনি এসে পুলিশ এবং প্রিজাইডিং অফিসারের সাথে খারাপ ব্যবহার করেছেন। আমি বুঝতে পারছি না তাকে হামলার ঘটনা কখন ঘটল “\nশান্তিপূর্ণ ভোট হচ্ছে: সিইসি\nবিচ্ছিন্ন ঘটনা ছাড়া সারা দেশে শান্তিপূর্ণভাবে ভোট হচ্ছে বলে জানিয়েছেন প্রধান নির্বাচন কমিশনার (সিইসি) কে এম নূরুল হুদা।\nরোববার সকালে রাজধানীর উত্তরার একটি কেন্দ্রে ভোট দেওয়ার পর সাংবাদিকদের তিনি বলেন, “চট্টগ্রাম, নোয়াখালীসহ বিভিন্ন স্থানে ছোটখাটো বিচ্ছিন্ন ঘটনার কথা আমি শুনেছি। ঘটনাগুলো ঢাকায় বসে নিয়ন্ত্রণ করা সম্ভব নয়। তবে আইনশৃঙ্খলা রক্ষাকারী বাহিনীকে এ বিষয়ে স্পষ্ট নির্দেশনা দেওয়া আছে, পরিস্থিতি নিয়ন্ত্রণের বাইরে চলে গেলে, সংশ্লিষ্ট কেন্দ্রে ভোট বন্ধ থাকবে।”\nবিভিন্ন কেন্দ্রে বিএনপির এজেন্ট না থাকার কারণ জানতে চাইলে নূরুল হুদা বলেন, “এজেন্ট যদি কেন্দ্রে না আসে, সে ক্ষেত্রে আমরা কী করতে পারি?”


বৈজ্ঞানিকের দপ্তর\tভারত ও বিশ্বের বৈজ্ঞানিক অঙ্কের যাদুকর- কার্ল ফ্রেড্রিক গস-অরূপ ব্যানার্জি-বসন্ত ২০২১ | বাংলাভাষায় প্রথম ছোটোদের পূর্ণাঙ্গ ওয়েবজিন। ২০০৭ থেকে ছোটোদের সঙ্গে\nবৈজ্ঞানিকের দপ্তর\tভারত ও বিশ্বের বৈজ্ঞানিক অঙ্কের যাদুকর- কার্ল ফ্রেড্রিক গস-অরূপ ব্যানার্জি-বসন্ত ২০২১\nতিন বছরের ছেলেটা নিবিষ্ট মনে একা বসে তার বাবার দৈনন্দিন কাজ দেখছিল। ইটভাটার ম্যানেজারবাবু, তার বাবা, তখন মজদুরদের কাজের হিসেব করে তাদের দিন মজুরি দিচ্ছিলেন। কে কত ঘণ্টা বেশি কাজ করেছে, তার হিসেবনিকেশ মুখে মুখে করতে করতে মজুরি বিলি করছিলেন। কাজের মাঝে বাচ্চাটা চেঁচিয়ে উঠে বাবাকে হঠাৎ থামিয়ে দিয়ে বলল, “বাবা, হিসেবে একটা ভুল হচ্ছে। যাকে আটাত্তর পেনি দেবে বলছ, সে পাবে বিরাশি পেনি…”\nছেলেকে কথা শেষ না করতে দিয়ে বাবা ধমকে উঠলেন, “পুঁচকে ছোঁড়া, যাও বাড়ির ভিতর যাও, এখানে কী করছ? তুমি তো ইশকুলেই যাও না, হিসেবের তুমি কী বুঝবে?”\nবড় বড় চোখ তুলে ছেলেটি বলে, “বাবা, আর একবার সব সংখ্যাগুলো জুড়ে দেখো, বিরাশি পেনিই হবে।”\nআবার হিসেব করে তো বাবার চক্ষু চড়কগাছে ওঠার উপক্রম! একেবারে ঠিক বলেছে ছেলেটা! নিজের ভুল বুঝতে পেরে ছেলেকে একবার পরীক্ষা করে দেখার জন্য তিনি কয়েকটা সংখ্যা ছেলেকে মুখে মুখে যোগ করতে বললেন। চকিতে উত্তর দিয়ে দিল সেই বাচ্চা। উত্তর যেন একবারে ছেলের ঠোঁটের ডগায়— নির্ভুল। নিজে নিজেই কী করে অঙ্ক কষতে শিখে গেল ছেলে— সেই ভেবে বাবা তো হয়রান! তিনি ঠিক করলেন, এবার তিনি ছেলের লেখাপড়ার দিকে মনোযোগ দেবেন। কিছুদিন পর তিনি লক্ষ করলেন, ছেলেকে যা শেখানো হয়, তাই সে বিদ্যুৎগতিতে শিখে ফেলার অদ্ভুত ক্ষমতা রাখে।\nসেদিনের সেই বিস্ময় বালক জন্ম নিয়েছিল জার্মানির ঐতিহাসিক শহর ব্রান্সউইকে, ১৭৭৭ সালে। নাম— কার্ল ফ্রেড্রিক গস। গরিব পরিবারে জন্ম নেওয়া ফ্রেড্রিক যে একজন বিস্ময় বালক, সে-কথা কৃষ্টিসম্পন্ন শহর ব্রান্সউইকে ছড়িয়ে পড়তে সময় লাগেনি। তবে শুরু থেকেই উন্নত শিক্ষার ব্যবস্থা করা তার বাবা দিয়েত্রিচের পক্ষে যথেষ্ট মুশকিল ছিল। পরিবারের গ্রাসাচ্ছাদনের জন্য তিনি নানারকম কাজে লেগে থাকতেন, কিন্তু কোনও স্থায়ী রোজগার তাঁর ছিল না। সাত বছর বয়সে ফ্রেড্রিক গস-কে তার বাবা শহরের এক স্কুলে ভর্তি করেন, যেখানে অঙ্ক আর ভাষা শিক্ষার তালিম নিতে থাকে ফ্রেড্রিক।\nফ্রেড্রিকের স্কুল সেন্ট ক্যাথারিন পাবলিক স্কুলে অঙ্কের মাস্টারমশাই বাটনার ছিলেন একটু কড়া প্রকৃতির। অঙ্ক না পারলে ছেলেদের কঠিন শাস্তি দিতেন। বিশাল লম্বা বেত হাতে নিয়ে নাচাতে নাচাতে প্রথম দিনই তিনি ক্লাসের ছেলেদের বললেন এক থেকে একশ পর্যন্ত সব সংখ্যা যোগ করে ফলাফল জানাতে। এক লহমা ভেবে নিয়ে ফ্রেড্রিক উত্তর দিল ৫০৫০।\nবাটনার সাহেব চমকে উঠে জিজ্ঞেস করলেন, “এত তাড়াতাড়ি উত্তর দিলি কী করে। কই তোর খাতাটা একবার দেখা দিকি!”\nফ্রেড্রিক বলে, “উত্তর আমার মাথায়। খাতায় তো লিখিনি!”\nবাটনার সাহেব বেজায় রেগে চেঁচিয়ে উঠলেন, “আরে, খাতায় কষে দেখা, নইলে বুঝব কী করে যে তোর জবাব সঠিক?”\n“খুব সহজ। ১ থেকে ১০০-এর মধ্যে আছে ৫০ জোড়া সংখ্যা। এদের মধ্যে যদি শেষের সংখ্যা আর শুরুর সংখ্যা যোগ করি, তবে পাই ১০১। যেমন ১+১০০, ২+৯৯, ৩+৯৯, …। এবার ৫০ কে ১০১ দিয়ে গুণ করলে পাব ৫০৫০।”\nবিস্ময় বালক ফ্রেড্রিক গস-কে তারপর দিন থেকেই অন্যভাবে প্রশিক্ষণ দিতে থাকেন অঙ্কের মাস্টারমশাই বাটনার। তিনি ফ্রেড্রিকের জন্য উঁচু ক্লাসের অঙ্কের বই আনান স্কুলে। তরতরিয়ে চলতে থাকে ফ্রেড্রিকের স্কুলের পড়াশুনো। যেমন অঙ্কে, তেমনি ভাষা শিক্ষায় তার বিস্ময়কর পারদর্শিতা। তবে সবচাইতে বেশি মন দেয় অঙ্ক কষায়। সে যেন এক সাধনা। কেউ আর তার তল খুঁজে পায় না।\nএকটু বড় হতেই স্কুলের মাস্টারমশাই আর ফ্রেড্রিকের বাবা-মায়ের ইচ্ছে হল পড়াশুনোয় এমন চৌখস ছেলেকে গটিঙ্গেন বিশ্ববিদ্যালয়ে উচ্চ শিক্ষার জন্য পাঠাতে হবে। কিন্তু অসুবিধা হল— সে বড় খরচের ব্যাপার। অত অর্থ জোটাবে কে?\nতবে কথায় আছে —চিনি জোগান চিন্তামণি। ফ্রেড্রিকের আশ্চর্য প্রতিভার কথা পাঁচকান হয়ে জেনে গিয়েছিলেন ব্রান্সউইক শহরের ডিউক। তিনি গটিঙ্গেন বিশ্ববিদ্যালয়ে ফ্রেড্রিকের সমস্ত পড়ার খরচ সরকারি তহবিল থেকে দান করার নির্দেশ দিলেন। ব্যস, আর ফ্রেড্রিক-কে দেখে কে! বিশ্ববিখ্যাত বিশ্ববিদ্যালয়ে জন্ম নিল ভবিষ্যতের পৃথিবীর এক তুখোড় অঙ্কবিদ ।\nস্কেল আর কম্পাস দিয়ে সতের তল বিশিষ্ট এক বহুভুজ এঁকে কলেজে সবাইকে তাক লাগিয়ে দিলেন ফ্রেড্রিক গস (পরবর্তীকালে তিনি খাতায় কলমে প্রমাণ করে দিয়েছিলেন বহুভুজ আঁকার পিছনে লুকিয়ে থাকা গাণিতিক কারণ) তিন বছরের মধ্যে অঙ্কে ব্যাচেলর ডিগ্রি পাওয়ার পর তিনি মাত্র আঠারো বছর বয়সে গটিঙ্গেন বিশ্ববিদ্যালয়ের সর্বোচ্চ ডিগ্রি — ডক্টরেট অফ ফিলসফি হাতে পান খুব অল্প বয়সে। তাঁর গবেষণার বিষয় ছিল ‘ফান্ডামেন্টাল থিওরেম অফ এলজেব্রা’। এই কাজে তিনি দেখিয়েছিলেন একটি বহুমুলযুক্ত সমীকরণে ঠিক ততগুলো মূল থাকে, যতটা তার সর্বোচ্চ শক্তি (উদাহরণঃ x4+x3+x2+1=0 সমীকরণে সর্বোচ্চ শক্তি4, তাই এই সমীকরণে মোট চারটি মূল আছে)।\nএরপর তার প্রথম অঙ্কের বই প্রকাশিত হয় – ‘ডিস্কুইজিশনস্ এরিথমেটিকা।’ এই বইতে তিনি চার মূল যুক্ত বীজগাণিতিক সমীকরণের সমাধান সুত্র লেখেন বিস্তারিতভাবে। বইটিতে তিনি অঙ্ক এবং জ্যামিতির পূর্ববর্তী অনেক আবিষ্কারের গাণিতিক ব্যাখ্যাও দেন। এই বইটির মাধ্যমে আধুনিক অঙ্কশাস্ত্রের ‘নাম্বার থিওরি’র জন্ম হয়। ফ্রেড্রিক-এর গুণমুগ্ধরা বলতে থাকেন, যদি ইউক্লিড জ্যামিতির জনক হয়ে থাকেন, তবে ফ্রেড্রিক গস হলেন নাম্বার থিওরির জনক।\nফ্রেড্রিক ছিলেন একনিষ্ঠ পড়ুয়া। বিশ্ববিদ্যালয়ে পড়ার সময় তিনি যত অঙ্কের বই লাইব্রেরি থেকে পড়ার জন্য নিয়ে আসতেন, তার চাইতে অনেক বেশি বই আনতেন অন্যান্য বিষয়ের উপর, যার সঙ্গে বিজ্ঞান বা অঙ্কের বিন্দুমাত্র সম্পর্ক ছিল না। অঙ্কে পারদর্শী ফ্রেড্রিক গস তাঁর অভাবনীয় ক্ষমতার চমৎকার প্রয়োগ করেন বিজ্ঞানের অন্যান্য বিষয়ে, যেমন জ্যোতির্বিজ্ঞান এবং পদার্থবিদ্যা। সংখ্যাতত্ত্ব আর ভূগণিতেও তার সমান আগ্রহ দেখা যায়।\n১৮০১ সালে মঙ্গল আর বৃহস্পতি গ্রহের মাঝে প্রকাণ্ড এক গ্রহাণু আবিষ্কার করেছিলেন জ্যোতির্বিজ্ঞানী গিউসেপি পিয়াজি। গ্রহাণুটিকে গ্রহ ভেবে নাম দেওয়া হয়েছিল- সেরেস। অনেক আগে থেকেই রোমানরা শস্যের দেবতা সেরেসের আরাধনা করত (শস্যের ইংরেজি নাম ‘সিরিয়ালস্’ সেরেস শব্দ থেকে নেওয়া)। সেরেসের উপর পর্যবেক্ষণের তথ্য পিয়াজি বিজ্ঞানী মহলে জানিয়ে দিলেও হাতেনাতে তাঁর ফলাফল দেখাতে পারেননি। ছয় সপ্তাহ সেরেসের উপর একটানা পর্যবেক্ষণ করে হঠাৎই পিয়াজি অসুস্থ হয়ে পড়েন। সেরে উঠে আর সেই গ্রহাণুকে খুঁজে তিনি লোককে দেখাতে পারেননি, কারণ সেরেস ততদিনে সূর্যের পিছনে ঢাকা পড়ে গেছে। এরপর তিনি মারা যান।\nসেরেস বলে যে একটা গ্রহ বা গ্রহাণু আছে, সেটা বিজ্ঞানী মহল পিয়াজির কাজের মাধ্যমে জানতে পেরে অঙ্কবিদদের আশ্রয় নেয় তার কক্ষপথের সঠিক মাপজোক করতে। অঙ্ক বিশারদ অয়লার এই কাজে হাত লাগিয়েও কাজটি এগিয়ে নিয়ে যেতে পারেননি, কারণ তাঁর একটা চোখ অসুখে নষ্ট হয়ে যায়। এবার সবাই ফ্রেড্রিক গসের শরণাপন্ন হল। তিনি একদিনের মধ্যেই অঙ্ক কষে বার করে ফেললেন সেরেসের কক্ষপথ। তখন তাঁর বয়স মাত্র ২৪। বিজ্ঞানীরা ধন্য ধন্য করে উঠলে ফ্রেড্রিক বললেন, “আরে এতে অবাক হবার কী আছে? তাড়াতাড়ি অঙ্কটা না কষতে পারলে অয়লারের মত যদি চোখ হারাই, সেই ভয়ে কাজটা সেরে ফেলেছি।”\nফ্রেড্রিক অঙ্ক কষে দেখান যে, সেরেসের কক্ষপথ বৃত্তাকার এবং সূর্যের থেকে তার অবস্থান ৪১৩০ কিলোমিটার দূরে। জ্যোতির্বিজ্ঞানের জগতে ফ্রেড্রিকের দেখানো পথে কোনও গ্রহের কক্ষপথের সঠিক অবস্থান ও প্রকৃতি নির্ণয় এক যুগান্তকারী আবিষ্কার। এই কাজ করতে গিয়ে ফ্রেড্রিক গস দুটি গুরুত্বপূর্ণ গাণিতিক সমাধানের পথ আবিষ্কার করে ফেলেন। একটি হল সংখ্যাতত্ত্বে ব্যবহৃত ‘লিস্ট স্কয়ার মেথড’ (অনেক আগেই তিনি এটি আবিষ্কার করেন, প্রয়োগ করেন এই কাজে) এবং আর একটি হল ‘ফুরিয়ার ট্রান্সফ্রমেশন মেথড’। প্রায় এক শতক পর অঙ্কশাস্ত্রে এই দুটি পদ্ধতি অপরিহার্য হয়ে পড়ে।\nসংখ্যাতত্ত্বে প্রবাবিলিটির উপর কাজ করতে গিয়ে ফ্রেড্রিক একটি অসাধারণ কাজ করে গেছেন, যা আজও বৈজ্ঞানিক অনুসন্ধানে প্রাপ্ত সংখ্যাগুলো বিশ্লেষণে করে সঠিক ফলাফলে পৌঁছতে সাহায্য করে। সেটি হল- গসিয়ান ডিস্ট্রিবিউশন বা নর্মাল ডিস্ট্রিবিউশন। একটু খুলে বললে, অনেক সংখ্যক বৈজ্ঞানিক ডেটা বা ফলাফলকে যদি গ্রাফে দেখানো হয়, তবে তার বিস্তার বাম বা ডান দিক ঘেঁষা হতে পারে, আবার কোনও কোনও ক্ষেত্রে ঘণ্টার আকৃতির হতে পারে। এই শেষোক্ত বিস্তারকে ফ্রেড্রিক গস নাম দিলেন – নর্মাল ডিস্ট্রিবিউশন বা স্বাভবিক বিস্তার। এই ক্ষেত্রে কেবল কেন্দ্রিক সংখ্যাটি হল গড় সংখ্যা, যার বাম ও ডান দিকে অন্য সংখ্যাগুলো বিস্তৃত হয়। বিজ্ঞানের বিভিন্ন শাখায় এবং অর্থনীতিতে ‘বেল ডিস্ট্রিবিউশন’ বা ‘গসিয়ান ডিস্ট্রিবিউশন’ বা নর্মাল ডিস্ট্রিবিউশন-এর কার্যকরী ব্যবহার ফ্রেড্রিক গসের নাম অমর করে রেখে গেছে।\nফ্রেড্রিক গসের পড়াশুনো এবং গবেষণার সমস্ত ব্যয়ভার বহন করতেন ডিউক অফ ব্রান্সউইক। কিন্তু ফ্রেড্রিকের বয়স যখন তিরিশ বছর, তখন ডিউক মারা যান এবং ফ্রেড্রিকের মাসোহারা বন্ধ হয়ে যায়। ফ্রেড্রিকের পড়াশোনার ব্যায়ভার বহন করার জন্য গটিঙ্গেন বিশ্ববিদ্যালয় তাঁকে জ্যোতির্বিজ্ঞানের অধ্যাপক নিযুক্ত করে। কিন্তু ছাত্র পড়াতে ফ্রেড্রিকের এতটুকু ভাল লাগত না। পড়ানো নিয়ে তিনি মন্তব্য করেছিলেন, “একজন অঙ্কের অধ্যাপক তার ছাত্রদের শুধু বিজ্ঞানের অ আ ক খ শিখাতে পারে মাত্র, কিন্তু সেই ফাঁকে তার গবেষণার মূল্যবান সময় যায় হারিয়ে।”\nফ্রেড্রিক জ্যোতির্বিজ্ঞান পড়ানোর কাজ নিয়েছিলেন যাতে পড়ানোর জন্য কম সময় দিয়ে অঙ্কের গবেষণায় বেশি মনোনিবেশ করা যায়। তবে বিশ্ববিদ্যালয়ে পড়ানোর সময়েই তাঁর বিজ্ঞান গবেষণায় বহুমুখী প্রতিভা পুরোপুরি বিকশিত হয়। পদার্থবিদ্যা ও জ্যোতির্বিজ্ঞানের অসাধারণ সব কাজে তিনি মন দেন পড়ানোর ফাঁকে ফাঁকে।\nঅধ্যাপনার কাজে যোগ দেবার তিন বছরের মাথায় ফ্রেড্রিক গস জ্যোতির্বিজ্ঞানে তাঁর অসাধারণ গবেষণার তথ্য প্রকাশ করেন Theory of Motion of the Celestial Bodies বইতে। দুই খণ্ডে বইটি প্রকাশিত হয়।\nএরপর তিনি ভূগণিতের উপর আগ্রহী হয়ে ওঠেন। জ্যামিতির স্রষ্টা ইউক্লিডের কাজ শুধু দ্বিমাত্রিক জগতে চলতে পারে, ত্রিমাত্রিক জগতে তাঁর তত্ত্ব তেমন খাটে না — একথা জোরের সঙ্গে সর্বপ্রথম ফ্রেড্রিক গস বলে চলেছিলেন, কিন্তু তাঁর কথার গুরুত্ব তেমন ভাবে কেউ বুঝে উঠতে পারেনি। তিনি বলেন, ইউক্লিডের জ্যামিতি খাটে কেবল একটা সমতলে। চোঙ বা সিলিন্ডার যেহেতু একপাশে লম্বালম্বি কেটে ফেলে মেলে ধরা যায়, তবে সেটা সমতলের আকৃতি নেয়। তাই চোঙাকৃতি তলে ইউক্লিডের জ্যামিতি খাটবে। কিন্তু যদি বস্তুর আকার গোলকাকার হয়; যেমন পৃথিবী বা অন্যান্য গ্রহ— সেখানে এই জ্যামিতি খাটবে না। আর এই ব্রহ্মাণ্ডে যেহেতু সব গ্রহ নক্ষত্র গোলকাকার, তাই সেখানে ইউক্লিডের জ্যামিতি ব্যবহার করা যাবে না। বিশদে বোঝানোর জন্য তিনি চোঙ, গোলাকার এবং শঙ্কুকে ছোট ছোট তলে বিভাজিত করে দেখিয়ে দেন, প্রতিটি ছোট তল কীভাবে বেঁকে দুমড়ে যায়। আর যেখানেই তল বেঁকে যায়, সেখানেই ইউক্লিডের জ্যামিতি ব্যর্থ হয়। প্রায় এক শতক পর অ্যালবার্ট আইনস্টাইন তাঁর রিলেটিভিটি তত্ত্বে সেই একই কথা বলেন।\nপ্রায় এক দশকের উপর জমি জরিপের কাজে নিজের অঙ্কের মাথা কাজে লাগান ফ্রেড্রিক গস। তিনি ভূগণিতের উপর বহু তাৎপর্যপূর্ণ গবেষণা করেন এবং ফল স্বরূপ পরবর্তীকালে তিনি হেলিওট্রোপ যন্ত্র আবিষ্কার করেন। হেলিওট্রোপ যন্ত্র ব্যবহার করে জমি জরিপের কাজে ত্রুটিমুক্ত ফলাফল পাওয়া যায় এবং এক্ষেত্রে সমস্ত মাপজোকে তিনি তাঁর আবিষ্কৃত ‘লিস্ট স্কয়ার মেথড’ ব্যবহার করেন সাফল্যের সঙ্গে। এই আবিষ্কারের ফলে পরবর্তী দেড়শ বছর জার্মানিতে হেলিওট্রোপ যন্ত্র জমি জরিপের কাজে নিয়মিত ব্যবহার হয়। ১৮৩১ সালে ভারতে ব্রিটিশ সরকার যে ‘গ্রেট ট্রিগোনোমেট্রিক সারভে’ করে জমির মাপজোকের জন্য, সেই কাজেও এই যন্ত্র ব্যবহার করা হয়।\nগ্রিক ভাষায় হেলিও শব্দের অর্থ হল – সূর্য, আর ট্রোপ শব্দের অর্থ হল – ঘোরানো। যে জায়গার দূরত্ব মাপতে হত, সেখানে হেলিওট্রোপ রাখা হত, আর কয়েক মাইল দূরে বসানো হত একটা টেলিস্কোপ। হেলিওট্রোপ যন্ত্রে তিনটি আয়না লাগিয়েছিলেন ফ্রেড্রিক গস, তাদের ব্যস ছিল ৪, ৬ ও ৮ইঞ্চি। এই আয়নাগুলো অনুভূমিক আর উল্লম্ব অক্ষে ঘোরানো যেত। সূর্যের আলো আয়নাগুলোতে পড়ে প্রতিফলিত হত দূরবর্তী টেলিস্কোপে। জার্মানির হ্যানওভার শহরে জমি জরিপের জন্য ফ্রেড্রিক গস তিনটে পাহাড় বেছে নেন। তাঁর আবিষ্কৃত যন্ত্র আর টেলিস্কোপের মাধ্যমে তিনি সাধারণ ত্রিকোণমিতির সুত্র ব্যবহার করে পাহাড়ের মধ্যের দূরত্ব নির্ণয় করেন নির্ভুলভাবে।\nজরিপের কাজ করতে ত্রিভুজের মাপজোক করতে হয়। কিন্তু প্রথাগত জ্যামিতি ব্যবহার করে সব হিসাবে ভুল হয়ে যায়। ফ্রেড্রিক সহকর্মীদের বোঝান যে, পৃথিবীর গোলাকার বাঁকা তলই হচ্ছে যত নষ্টের গোড়া। সেখানে প্রচলিত ইউক্লিডের জ্যামিতি কাজে আসবে না। অঙ্কের সাহায্যে তিনি এই সমস্যার সমাধান করেন এবং বাল্যকাল থেকে মনের কোণে জমিয়ে রাখা বৈজ্ঞানিক ধারণা- পৃথিবীর পৃষ্ঠে ইউক্লিডের জ্যামিতি খাটে না, এই কথা এবার গবেষণা পত্রের মাধ্যমে গুছিয়ে লিখে জমা করেন।\nফ্রেড্রিক গস-এর বয়স যখন প্রায় পঞ্চাশ ছাড়ায়, তখন তাঁর বন্ধুত্ব হয় অর্ধেক বয়সের এক পদার্থবিদ অধ্যাপকের সঙ্গে। দুজনেই দুজনের ভক্ত হয়ে পড়েন, তাদের কাজের মাধ্যমে সেই বন্ধুত্ব সুদৃঢ় হয়ে ওঠে। সেই পদার্থবিদ ছিলেন— উইলহেম ওয়েবার। ওয়েবার সেই সময় স্থির তড়িতের উপর গবেষণা করছিলেন। তাঁর গবেষণার বিষয় ছিল ব্যবহারিক পদার্থবিদ্যা। ওয়েবারের কাজ দেখে ফ্রেড্রিকের ঝোঁক গেল স্থির তড়িতের উপর। আর কী অসাধারণ এক তত্ত্বই না তিনি পদার্থবিদদের দিয়ে গেলেন! এই তত্ত্ব Gausss Law of Electriostatics নামে বিখ্যাত।\nদুই অসম বয়সী বন্ধু ওয়েবার আর ফ্রেড্রিক অনেক অসামান্য আবিষ্কার করে ফেলেন। কোনও একটি বিদ্যুৎ বর্তনীতে বহমান বিদ্যুৎ থেকে যে চুম্বক ক্ষেত্রের সৃষ্টি হয়, সে কথা জানিয়েছিলেন ওয়েবার। বিদ্যুৎ বর্তনীতে দুটি গুরুত্বপূর্ণ বিষয় হল— কারেন্ট ও ভোল্টেজ। দুই বৈজ্ঞানিক মিলে বিদ্যুৎক্ষেত্র আর চুম্বকক্ষেত্র নিয়ে কাজ করতে গিয়ে বুঝলেন, বিদ্যুৎ প্রবাহের পিছনে আছে তড়িতের সংরক্ষণ সুত্র, আর ভোল্টেজের পিছনে আছে শক্তির সংরক্ষণ সুত্র। দুর্ভাগ্যক্রমে এই আবিষ্কারের কথা অজ্ঞাতই থেকে যায়। প্রায় এক দশক পর এই বিষয়ে তত্ত্ব দিয়ে যিনি পদার্থবিদ্যায় নিজের নাম খোদাই করে রেখে গিয়েছিলেন, তিনি হলেন— রাশিয়ান পদার্থবিদ গুস্তভ কারচফ। স্বাধীন ভাবে গবেষণা করে তিনি একই সুত্র আবিষ্কার করে গেলেন, যা কারচফ-এর সুত্র বলে খ্যাত।\nকাজপাগল ফ্রেড্রিক আর ওয়েবার দুই বন্ধু মিলে আরও একটা চিত্তাকর্ষক আবিষ্কার করে ফেলেছিলেন এই সময়ে। ফ্রেড্রিকের জ্যোতির্বিজ্ঞান গবেষণা কেন্দ্র আর ওয়েবারের পদার্থবিদ্যার গবেষণা কেন্দ্রের মধ্যে ব্যবধান ছিল প্রায় আড়াই কিলোমিটার। নিজেদের মধ্যে যোগাযোগ স্থাপনের জন্য তারা এক অভিনব টেলিগ্রাম ব্যবস্থার পত্তন করে ফেলেন। এটিই হল পৃথিবীর সর্বপ্রথম টেলিগ্রাফ ব্যাবস্থা।\nগটিঙ্গেন বিশ্ববিদ্যালয়ের পদার্থবিদ্যার অধ্যাপক অ্যালেক্সান্ডার ভন হ্যাম্বোল্ট, ফ্রেড্রিক গস-কে চুম্বক তত্ত্বের কাজে আকৃষ্ট করবার জন্য একটা বার ম্যাগনেট-এর উপর পরীক্ষা করে দেখান। হ্যাম্বোল্ট, ওয়েবার ও অন্যান্য পদার্থবিদেরা আসলে চাইছিলেন, ফ্রেড্রিকের অঙ্কের জ্ঞান পদার্থবিদ্যার পরীক্ষিত ফলাফলের গাণিতিক প্রমাণ দিক। কিন্তু ফ্রেড্রিক তাঁর কাজে একটু খামখেয়ালী ছিলেন। তাই সহজে তাঁকে দিয়ে কোনও কাজ করানো যেত না। তবে হ্যাম্বল্টের পরীক্ষা দেখে গস চুম্বকের ধর্ম নিয়ে কাজ করা শুরু করেন এবং অনেক পরীক্ষা নিরীক্ষা করে পৃথিবীর চুম্বক ধর্ম নিয়ে গবেষণার কাজে মেতে ওঠেন। ভূ-চুম্বকের শক্তি গণনা করে বেশ কিছু গবেষণাপত্র রয়্যাল সোসাইটি অফ গটিঙ্গেন-এ জমা করে দেন ফ্রেড্রিক গস। এরপর তিনি স্থির তড়িচ্চুম্বকীয় শাস্ত্রে যুগান্তকারী দুটি সুত্র দেন, পরবর্তীকালে যা ‘গস ল অফ ইলেক্ট্রোস্ট্যাটিক্স’ ও ‘গস ল অফ ম্যাগ্নেটোস্ট্যাটিক্স’ বলে পদার্থবিদ্যার পাতায় জায়গা পায়।\n‘গস ল’ এর প্রথম সুত্র অনুযায়ী, কোনও তড়িতায়িত বস্তু থেকে পাওয়া তড়িৎ-ক্ষেত্র তার মোট তড়িতের সঙ্গে সমানুপাতিক, বস্তুর আকার ও আয়তনের সঙ্গে তার কোনও সম্পর্ক নেই।\n(ΦE= , ΦE = Electric field, Q= charge enclosed by the body, €o = permittivity of free space)\nদ্বিতীয় সূত্র অনুযায়ী, এই ব্রহ্মাণ্ডে কোথাও চুম্বকীয় অক্ষ স্বাধীনভাবে থাকতে পারে না। অর্থাৎ চুম্বকীয় উত্তর বা দক্ষিণ মেরু আলাদা ভাবে থাকা সম্ভব নয়, মেরু দুটি একসঙ্গে থাকে, ধনাত্মক এবং ঋণাত্মক তড়িতের মত তাদের স্বাধীন অস্তিত্ব থাকে না (ΦB= 0)।\nপরবর্তীকালে জেমস ক্লার্ক ম্যাক্সওয়েল তাঁর তড়িচ্চুম্বকীয় সমীকরণে দুটি সূত্রকে সর্বপ্রথমে রাখেন।\nবিজ্ঞান গবেষণার পাশে বিভিন্ন ভাষা শিক্ষায় ফ্রেড্রিক গস-এর বিশেষ আগ্রহ ছিল। নিজের মাতৃভাষা জার্মান ছাড়াও ড্যানিশ, ইংরেজি, ফরাসী, গ্রীক, ল্যাটিন এবং রাশিয়ান ভাষাতেও তিনি সচ্ছন্দ ছিলেন। দেশ বিদেশের সাহিত্য পড়তে ভালবাসতেন এই অঙ্ক পাগল মানুষটি। তাঁর নিজস্ব লাইব্রেরিতে ৬০০০ এর বেশি বই তাঁর সংগ্রহে ছিল। অঙ্ক ও বিজ্ঞানে তাঁর অনেক গবেষণাই লোক সমক্ষে আসেনি, তার কারণ ফ্রেড্রিক যে গবেষণাকে উচ্চমানের বলে মনে করতেন, শুধু তাই-ই প্রকাশ হতে দিতেন। হয়ত অপ্রকাশিত থেকে গেছে বলে তাঁর বহু মূল্যবান গবেষণা থেকে বঞ্চিত হয়েছে বিজ্ঞানজগত।\nব্যক্তিগত জীবনে নিপাট ভালমানুষ এই অঙ্ক বিশারদ কারও সঙ্গে তর্ক করা পছন্দ করতেন না। তিনি বলতেন- “শত চেষ্টা করেও বোকাদের কিছু বোঝানো সম্ভব নয়। আমার গবেষণার কাজ বোঝা তাদের কম্ম নয়, বরং তাদের সঙ্গে তর্ক করতে গিয়ে আমার মহামূল্যবান সময় অপচয় হয়ে যাবে তর্কের ঝড়ে।”\nসাতাত্তর বছর বয়সে পৃথিবী ও তাঁর কাজের জগত থেকে বিদায় নেন কার্ল ফ্রেড্রিক গস। গটিঙ্গেন বিশ্ববিদ্যালয়ের শরীরতত্ত্ব বিভাগে তাঁর মস্তিষ্ক সযত্নে রেখে দেওয়া হয়। ফ্রেড্রিক গস নিজেকে আর্কিমিডিস-এর ভাবশিষ্য বলে মনে করতেন। তাই তাঁর শেষ ইচ্ছে ছিল, যেমন আর্কিমিডিসের কবরের উপর চোঙের ভিতর গোলক রাখা হয় তাঁর স্মৃতির উদ্দেশ্যে, তেমনই তাঁর নিজের কবরের যেন উপর একটা সতের তল বিশিষ্ট বহুভুজ রেখে দেওয়া হয়। দুর্ভাগ্যবশত ফ্রেড্রিকের মৃত্যুর পর গটিঙ্গেনে তার সমাধির উপর এই জটিল জ্যামিতিক বস্তু তৈরি করা সম্ভব হয়নি। কিন্তু ফ্রেড্রিকের জন্মস্থান ব্রান্সউইকে তাঁর স্মৃতিসৌধে এক স্থপতি পাথরের তৈরি বহুভুজ বানিয়ে দিয়েছিলেন।\nCarl Friedrich Gauss, Titan of Science, by G. Waldo Dunnington, Hufner Publishing, New Work, 1955.\nThe Prince of Mathematics, Carl Friedrich Gauss, by M B W Tent, A K Peters Ltd, 2006.


বিএনপি চেয়ারপারসন বেগম খালেদা জিয়ার মামলায় আইনগত পরামর্শ দেওয়ার জন্য ব্রিটেনের সেরা আইনজীবীদের একজন লর্ড কারলাইলকে নিযুক্ত করেছে দলটি। ব্রিটেনের এই আইনজীবী খালেদা জিয়ার মামলায় তার আইনজীবীদের প্যানেলকে আইনি পরামর্শ ও সহযোগিতা প্রদান করবেন। গতকাল (মঙ্গলবার) বেলা সাড়ে ১১টায় নয়াপল্টনে দলের কেন্দ্রীয় কার্যালয়ে এক সংবাদ সম্মেলনে বিএনপি মহাসচিব মির্জা ফখরুল ইসলাম আলমগীর একথা জানান। লর্ড অ্যালেক্স কার্লাইলের খ্যাতি বড় বড় কিছু মামলায় তার সাফল্যের জন্য। এর মধ্যে একটি ছিল প্রিন্সেস ডায়ানার মৃত্যুর পর তার ব্যক্তিগত বাটলার পল বারেলের বিরুদ্ধে মামলা। এতে অভিযোগ করা হয়েছিল যে তিনি রাজকীয় সম্পত্তি থেকে কিছু জিনিসপত্র চুরি করেছেন। লর্ড কারলাইল পল বারেলের পক্ষে সেই মামলায় সফলভাবে লড়েছিলেন। মির্জা ফখরুল বলেন, খালেদা জিয়ার মামলাগুলোতে আইনি লড়াইয়ের জন্য দেশের আইনজীবীদের সহযোগিতা করা জন্য, পরামর্শ দেওয়ার জন্য ব্রিটিশ আইনজীবী ব্যারিস্টার লর্ড কারলাইলকে নিয়োগ দেওয়া হয়েছে। লর্ড কারলাইল “তার অফিস থেকে উনি (লর্ড কারলাইল) একটা চিঠি পাঠিয়েছেন- হি একসেপটেড, এটা উনি একসেপ্ট করেছেন। উনি এখন থেকে সহযোগিতা প্রদান করবেন, পরামর্শ দেবেন এবং প্রয়োজনীয় আইনি যতটুকু করা প্রয়োজন তার পক্ষে সম্ভব সেটা তিনি করবেন। পাশাপাশি এসব মামলার বিচার কার্যক্রম আন্তর্জাতিক মানবাধিকারের মানদÐ মেনে চলা হচ্ছে কি না, সেদিকেও তিনি লক্ষ্য রাখবেন।\nখালেদা জিয়ার আইনজীবী প্যানেলে সিনিয়রদের মধ্যে রয়েছেন- সাবেক অ্যাটর্নি জেনারেল এ জে মোহাম্মদ আলী, ব্যারিস্টার মওদুদ আহমদ, ব্যারিস্টার জমিরউদ্দিন সরকার, অ্যাডভোকেট খন্দকার মাহবুব হোসেন, অ্যাডভোকেট আবদুর রেজ্জাক খান ও অ্যাডভোকেট জয়নাল আবেদিন।\nখালেদা জিয়ার মামলায় লড়তে দেশের আইনজীবীরা যথেষ্ট নয় বলেই কি ব্রিটিশ আইনজীবী নিয়োগ দেওয়া হয়েছে- এমন প্রশ্নের জবাবে মির্জা ফখরুল বলেন, “নট নেসেসারিলি। এটা করা হয়েছে এনরিচ করা এবং ইন্টারন্যাশনাল এরিনাতে এ বিষয়টাকে নিয়ে আসার জন্য। দেশের অন্যতম শীর্ষ আইনজীবী ড. কামাল হোসেন খালেদার মামলায় পরামর্শ দেবেন কি না জানতে চাইলে তিনি বলেন, ড. কামাল হোসেন বলেছেন যে, উনি কেইসের বিষয়টা পড়ছেন। যতটুকু পরামর্শ প্রয়োজন তিনি দেবেন, যখন মূল কেইসে শুনানি হবে। ব্রিটিশ পার্লামেন্টের উচ্চকক্ষ হাউস অব লর্ডসের সদস্য কারলাইলের আইনজীবী হিসেবে অভিজ্ঞতা তুলে ধরে বিএনপি মহাসচিব বলেন, লর্ড কারলাইল কুইন্স কাউন্সিলের সদস্য। দীর্ঘকাল ধরে তিনি আইন পেশার সাথে জড়িত এবং রাজনীতির সঙ্গে জড়িত। তিনি কমনওয়েলথ হিউম্যান রাইটস ইনিশিয়েটিভের চেয়ারম্যান। ২৮ বছর ধরে তিনি পার্টটাইম জজ হিসেবে কাজ করেছেন ইনক্লুডিং ইন দি হাই কোর্ট অব জাস্টিস। তিনি একজন সাবেক এমপি। লর্ড কারলাইলের অফিস থেকে পাঠানো একটি চিঠি পড়ে শোনান বিএনপি মহাসচিব। তিনি বলেন, ওখান থেকে তিনি কাজ করবেন। প্রয়োজনে দেশেও আসবেন। শুধু জিয়া অরফানেজ ট্রাস্ট মামলা নাকি খালেদা জিয়ার বিরুদ্ধে থাকা সব মামলায় তিনি পরামর্শ দেবেন এমন প্রশ্নে মির্জা ফখরুল জানান, খালেদা জিয়ার ৩৬টি মামলায় লর্ড কারলাইল আইনি পরামর্শ দেবেন।\nসংবাদ সম্মেলনে সিনিয়র যুগ্ম মহাসচিব রুহুল কবির রিজভী বলেন, গণতন্ত্রের ওপর অবৈধ সরকারের পুলিশ অবাঞ্ছিত অনুপ্রবেশ করছে। শুধু রাজধানীতেই নয় প্রত্যন্ত অঞ্চলেও বিএনপি এবং এর অঙ্গ ও সহযোগী সংগঠনের সমাবেশের ওপর পুলিশ বেপরোয়া হানা দিচ্ছে। বর্তমান বাংলাদেশে কেউ ভাল নেই। বাংলাদেশের শহর ভাল নেই, গ্রাম ভাল নেই, কৃষক-শ্রমিক-ছাত্র-পেশাজীবী কেউ ভাল নেই। শেখ হাসিনা একদেশ একদল ও একনেতার নীতিতে বিশ্বাসী। বহুত্ত¡বাদ দেশ থেকে চিরতরে বিদায় করে দেয়া হয়েছে। তিনি বলেন, প্রধানমন্ত্রী শেখ হাসিনা ক্ষমতাক্ষুধা চরিতার্থ করতে দেশনেত্রী বেগম খালেদা জিয়াকে রাজনীতির ময়দান থেকে সরাতে সর্বোচ্চ প্রয়াস চালাতে দ্বিধা করছেন না। একদিকে যেমন দেশনেত্রীকে অন্ধকার, জরাজীর্ণ, বালি ও সিমেন্টের ধুলায় আকীর্ণ শ্বাসরোধী পরিবেশে কারাগারে বন্দী করে রাখা হয়েছে অন্যদিকে আদালতের ঘাড়ে বন্দুক রেখে বেগম জিয়াকে কারাগারে দীর্ঘদিন আটকে রেখে প্রধানমন্ত্রী আত্মতুষ্টি লাভ করতে চাচ্ছেন। বেগম জিয়াকে কারাবন্দী করে সরকার মূলত: গণতন্ত্রকেই বন্দী করেছে। আর সেজন্য ঢাকাসহ বাংলাদেশের আনাচে-কানাচে সরকারের বন্য প্রতিহিংসার বশবর্তী হয়ে অন্যায় অনাচারের বিরুদ্ধে কোথাও যেন প্রতিবাদের আওয়াজ না ওঠে সে কারণে বিএনপি এবং অঙ্গ সংগঠনের যেকোন কর্মসূচির উপরও পুলিশ সন্ত্রাসী আক্রমণ চালাচ্ছে, নেতাকর্মীদেরকে হত্যা ও অদৃশ্য করাসহ গুরুতর জখম ও নির্বিচারে গ্রেফতার করছে।\nএসময় সংবাদ সম্মেলনে উপস্থিত ছিলেন, বিএনপি চেয়ারপারসনের উপদেষ্টা কাউন্সিলের সদস্য আবদুল খায়ের ভুঁইয়া, আবদুস সালাম, আতাউর রহমান ঢালী, সহ-সাংগঠনিক সম্পাদক অ্যাডভোকেট আব্দুস সালাম আজাদ, সহ-দফতর সম্পাদক তাইফুল ইসলাম টিপু, নির্বাহী কমিটির সদস্য আমিনুল ইসলাম প্রমুখ।\nএদিকে ব্রিটিশ আইনজীবী নিয়োগের বিষয়ে বিএনপির স্থায়ী কমিটির সদস্য ব্যারিস্টার মওদুদ আহমেদ জানিয়েছেন, লর্ড কারলাইলের ভূমিকা হবে মূলত একজন আইনি পরামর্শকের। রাষ্ট্রপক্ষ খালেদা জিয়ার বিরুদ্ধে আনা মামলাগুলো যেভাবে পরিচালনা করছে, এসব মামলার ব্যাপারে আদালতে বিচারিক রীতিনীতি মেনে চলা হচ্ছে কিনা, তিনি সে বিষয়েও পরামর্শ দেবেন। ব্যারিস্টার মওদুদ আহমেদ জানান, লর্ড কারলাইলকে নিয়োগের পেছনে আরেকটি কারণ হলো এসব মামলার আন্তর্জাতিক দিকটির দিকে বিশেষজ্ঞ হিসেবে নজর রাখা। ভারত, পাকিস্তান, কিংবা আফ্রিকার বিভিন্ন দেশে এই ধরনের মামলায় কীভাবে আইন প্রয়োগ করা হয়, ন্যায়বিচার কীভাবে নিশ্চিত করা হয়, লর্ড কার্লাইল সেই বিষয়েও পরামর্শ দেবেন।\nমিলন ২১ মার্চ, ২০১৮, ২:৩৬ এএম says :00\nদেখা যাক তিনি কি করতে পারেন।\nDullal Uddin ২১ মার্চ, ২০১৮, ২:০১ পিএম says :00\nনাছিম ও আওয়ামিলিগের এতো চিন্তা কেন বি এন পি যারে নিয়োগ দোক তাদের ইচ্ছা\nN Mohammed Rimon ২১ মার্চ, ২০১৮, ২:০২ পিএম says :00\nদেশনেত্রীর মুক্তির জন্য বিএনপি কাকে অাইনজীবী নিয়োগ করবে, তা কি অাওয়ামিলীগ থেকে পরামর্শ নিয়ে করতে হবে নাকি? যেভাবে করে মিছিল মিটিংয়ের জন্য অনুমতি নিতে হয়।\nKausar Patowary ২১ মার্চ, ২০১৮, ২:০২ পিএম says :00\nঅাপনাদের গাত্রদাহ দেখে বুঝা যাচ্ছে, বিএনপি উনাকে নিয়োগ করে সঠিক সিদ্ধান্ত নিয়েছে।


'কমাশিসা'র অপপ্রচারের জবাবে হাসান মুহাম্মদ জামীল যা বল্লেন - Sylhet Report | সিলেট রিপোর্ট\nHome » পত্রিকার পাতা থেকে » ‘কমাশিসা’র অপপ্রচারের জবাবে হাসান মুহাম্মদ জামীল যা বল্লেন\nরেজওয়ান আহমদ,সিলেট রিপোর্ট: হাসান মুহাম্মদ জামীল (Hasan Muhammad Zamil) ফেসবুকী নাম। একজন জনপ্রিয় মিডিয়া মিডিয়া ব্যক্তিত্ব,আলেম ও খতীব। সম্প্রতি ক্বওমী মাদরাসা ও স্বীকৃতি নিযে সামাজিক জনপ্রিয় মাধ্যম ফেসবুকে নিয়মিত লেখালেখি হচ্ছে।\nকমাশিসা নামক এ্কটি ওয়েব সাইটে আল্লামা আহমদ শফীসহ দেশের র্শীষ আলেম উলামাদের নিযে মিথ্যাচার করা হয়েছে। এসব অপপ্রচারের জবাবে তরুণ কওমী ধারার কিছু তরুণ কড়া ভাষায় জবাব দিয়েছেন। অনুসন্ধানে জানাগেছে, সিলেটের প্রিন্সিপাল মাওলানা হাবীবুর রহমানের জামাতা ইংল্যান্ড প্রবাসী খতীব তাজুল ইসলাম বির্তকিত এই ওয়েব সাইটের সাথে যুক্ত আছেন। এজন্য তাকে লক্ষ করেই ফেসবুকে ব্যাপক সমালোচনা হচ্ছে। অনেকেই খতীব তাজুলকে কটাক্যকরে গালমন্দও করেছেন।\nজানাগেছে, কিছু দিন আগে এই সাইটে দেশের সর্বজন শ্রদ্ধেয় আলেম আল্লামা শাহ আহমদ শফী সম্পর্কে কোটি টাকা কেলেংকারীর মিথ্যা অপবাদ প্রচার করা হয়,পরে জনরোষের পরিপ্রেক্ষিতে সংবাদটি মুছেফেলা হয়।\nজানাগেছে, গত ৩০ সেপ্টেম্বর ২০১৬ দুইটি নিউজের হেডলাইন : স্বীকৃতি প্রত্যাখ্যানে বেফাকের বিরুদ্ধে সিলেটে গণবিস্ফোরমুখ পরিস্থিতি।\nএই নিউজে যে ছবি ব্যবহার করা হয়েছে সে ছবি অনেক পুরাতন , অন্য একটি প্রোগ্রামের। উক্ত ছবিতে জমিয়তের কেন্দ্রীয় নেতৃবৃন্দ সহ সিলেটে পরিচিত আরো অনেক রয়েছেন। জমিয়তের সিনিয়র যুগ্ম-মহাসচিব সাবেক এমপি শাহীনূর পাশা চৌধুর ও কেন্দ্রীয় জমিয়ত সদস্য মাওলানা অাব্দুল মালিক চৌধুরী সহ- সিলেট জেলা ও মহানগর জমিয়ত নেতৃবৃন্দের ছবি দেখা যাচ্ছে। অথচ শাহীনূর পাশা চৌধুরী বর্তমানে সৌদি আরব অবস্থান করছেন।\n২য় নিউজের হেডলাইন : মওদুদিবাদের দালালরাই কওমি সনদের স্বীকৃতি নিয়ে ধুম্রজাল সৃষ্টি করছে। এই নিউজে যে ছবি ব্যবহার করা হয়েছে\nসে ছবি হলো অাল্লামা অাহমদ শফীর অাহবানে হাটহাজারী মাদরাসায় বেফাকের জরুরী বৈঠকের যে বৈঠক থেকে ফরিদ মাসউদের গঠিত কমিটিকে প্রত্যাখ্যান করা হয়েছে। এই নিউজে মওদুদীবাদের দালাল বলে অাখ্যায়িত করেছে শীর্ষ অালেমদের। এইসমস্ত ছবি দিয়ে মিথ্যাচার করছে তথাকথিত কমাশিসা।\nএসব মিথ্যাচারের জবাবে অনেকেই লিখেছেন সব উল্লেখ করা সমীচীন নয়। শুধু মাত্র হাসান মুহাম্মদ জামীল (Hasan Muhammad Zamil) এর একটি ট্যাটাস সিলেট রিপোর্ট ডটকম এর পাঠকদেরজেন্য হুবহু তুলে ধরা হলো :\nআপনি সুন্দর লেখেন। ঝরঝরে লেখা। সুন্দর গাঁথুনিতে চমৎকার উপস্থাপনা। ক্লাস ফাঁকি দিয়ে কিংবা নিয়মিত থেকেই রবিন্দ্রনাথ, জিবনান্দ, এ কে আযাদ, হুমায়ুন, জাফর, সৈয়দ শামসুলদের লেখা পড়েছেন, সাহিত্য চর্চা করেছেন, ভালো, খুব ভালো!\nঅথবা বিদেশের মাটিতে কাড়িকাড়ি ইউরো/ডলার/ রিয়াল/দিনার গুনছেন, বাহ ভালো, খুব ভালো!\nআপনার চমৎকার সাহিত্যপূর্ণ লেখায় অথবা দেশে এসে কিছু খরচা পাতির কারণে ভক্তও জুটিয়েছেন বেশ; বিশেষ করে ফেবুতে!\nআপনার পোস্টগুলো লাইক-কমেন্টে সেজেগুজে আপনাকে করেছে সেলেব্রেটি!\nতা দেখে আপনি মনে মনে ভাবা শুরু করেছেন আসলেই আমি কিছু একটা!\nআর ভাবতে ভাবতে অলিগলি পেরিয়ে চলতে চাচ্ছেন মহাসড়কে; আপনিতো বিশাল ব্যাক্তিত্ব; গবেষক, সংস্কারক!\nএবার আপনি উপদেশদাতারও ভূমিকায়!\nযাদের থেকে সাহিত্যের দৌলত পেয়েছেন তাদেরকে খাঁটি মুমিন বানাতে সিদ্ধহস্ত! কেউ কেউ আবার আক্ষেপ করছেন ‘ তাদের কাছে দাওয়াত কেনো পৌঁছানো হলো না’ এই বলে!\nতাদের নিয়ে আমার কোনো আগ্রহ নেই; প্রশংসা-আক্রমণ কিছুতেই নেই!\nতারা উপযুক্ত পাওনা বুঝে পেয়েছেন অথবা পাবেন।\nআমি বলতে চাই আমার বাড়ি নিয়ে।\nসেই আপনারা নিজেদের গণ্ডি ও বাস্তবতা ভুলে হয়ে উঠছেন সংস্কারক, শিক্ষা সংস্কারক!\nবড়দের তুলোধুনো করতে পারাকে ভাবেন দায়িত্বের অংশ হিসেবে।\nকিছু লাইক আর পক্ষের কমেন্টে কখনো হয়ে উঠেন ‘মুজাদ্দিদে জমান!’\nআপনি থামছেন না, কচুকাটা না করে যেনো শান্ত হবেন না। আপনার বিরুদ্ধে কেউ গেলেই তাকে বানাচ্ছেন জামাত অথবা আওয়ামী লীগের দালাল!\nএসব ট্যাগ লাগানোর আন্তর্জাতিক ঠিকাদার আপনি!\nআপনি যা বুঝেন তাই একমাত্র সঠিক। সংস্কার আন্দোলনের নেতৃত্ব আপনার হাতে; বাহ চমৎকার!\nএতো মায়া আর দরদ ক্বাওমদের নিয়ে, অথচ নিজে পড়াচ্ছেন না কোনো মাদ্রাসায়! অথবা নিজের মিশন বাস্তবায়নে প্রতিষ্ঠা করছেন না কোনো মাদ্রাসা! একেই বুঝি বলে ‘পরের উপর পোদ্দারি?!’\nমাঝে মাঝে আপনাদের কর্মকাণ্ডে হাসিও পায়।\nসেদিন দেখলাম নষ্ট দাড়িপাল্লার তেলেসমাতি!\nআবার কয়েকবছর আগের ছবিকে দেখালেন জনরোষ হিসেবে;\nমিছিলে একজন জমিয়ত নেতার ছবি দেখে আমার হাসি থামছেই না, কারণ তিনি হজ্বের সফরে!\nআমি জানতে চাই কীসের আক্ষেপ? কেনো এতো ক্ষোভ আকাবিরদের উপর? হাতে কাজ না থাকলে নাস্তিকদের উদ্ভট প্রশ্নের উত্তর দিন; বাতিলের মোকাবেলা করুন।\nবড়রা নবী নন যে ভুলের উর্দ্ধে। কিন্তু সারাজীবনের শ্রম আর মেহনতকে প্রশ্নবিদ্ধ করার আপনি কে?\nবেফাকুল মাদারিসের অফিস যখন ফরিদাবাদ মাদ্রাসায়, তখন দেখেছি আব্দুল জব্বার জাঁহানাবাদীকে, একজন সহকারী (মাওলানা দেলোয়ার সাহেব, বর্তমানে ফরিদাবাদের শিক্ষক) কে নিয়ে কি কষ্টে তিনি এ প্রতিষ্ঠান দাঁড় করিয়েছেন; দেখেছি নিজ হাতে রান্না করতে! আজকের বেফাক জাতীয় প্রতিষ্ঠান!\nযাঁদের ঘামে তরতাজা হয়ে আজকের এই অবস্থান, তারাই এখন আপনাদের অপবাদ আর আক্রমণের শিকার!?\nআপনার মত-আদর্শ প্রতিষ্ঠায় নিজেই করুন না এমন একটা প্রতিষ্ঠান। অন্যের প্রতিষ্ঠিত বিষয়ে নাক গলালে হিংসুটে প্রাণি ছাড়া আপনাকে কী ভাববো?!\nবয়স হলে মানুষের সব কিছুতেই দুর্বলতা প্রকাশ পায়, আল্লাহই বলেছেন : ومن نعمره ننكسه في الخلق الآية (সূরা ইয়াসীন, আয়াত৬৮), এটা বাস্তবতা। কিন্তু বেফাকের সিদ্ধান্তগুলো কি ওনি একা নেন? দেশের শ্রেষ্ঠ আলেমদের সম্পৃক্ততা কি তাতে নেই? গোটা দেশের বড় বড় শিক্ষা প্রতিষ্ঠানের প্রতিনিধিদের দিয়েই বেফাক পরিচালিত। তবে কেনো ব্যাক্তিই আপনার টার্গেট? নাকি এটা একটা অজুহাত, আসল টার্গেট ক্বাওমী মাদ্রাসা, ভুল হলে ক্ষমা করবেন; আল্লাহু আ’লাম।\nসংস্কার আমরাও চাই, সাথে আমাদের বেয়াদবি মনোভাবেরও সংস্কার হোক।\nমনে রাখতে হবে বেফাকে আব্দুল জব্বার সাহেবের পোস্ট সিদ্ধান্ত দেবার জন্যে নয়, তাঁর অবদানের স্বীকৃতি স্মরূপ।\nস্বীকৃতি নিয়েও দেখছি আপনারা বেফাককে প্রতিপক্ষ বানাচ্ছেন! বেফাক স্বীকৃতি বিরুধী নয়, শুধু প্রচেষ্টা চলছে বিষয়টি যেনো ‘ ৫ই জানুয়ারি’র নির্বাচন না হয়! পর্দার আড়ালে গোষ্ঠী একটাই, এতো সহজে বিশ্বাস করার মতো নির্বোধ নন বেফাক কর্তৃপক্ষ।\nসময়টি ভালো নয়। বড়দের বিতর্কিত করে কোন সংস্কার আর স্বীকৃতি চান আমার মাথায় ধরে না।\nআমি বড়দের শ্রদ্ধা করি, বিশ্বাস করি, আস্থা রাখি, ভালোবাসি।\nতাই তাদের বিরুদ্ধে যে কোনো নোংরা অবস্থানের বিরুদ্ধে আমার লড়াই চলবেই ইনশাআল্লাহ!\n( বিষয়টি ব্যাপক, নির্দিষ্ট কেউ টার্গেট নয়, কারো সাথে মিলে গেলে আমি দুঃখিত)”


মানিকছড়িতে নতুন ইউএনও তামান্না মাহমুদ - পাহাড়ের আলো\nস্টাফ রিপোর্টার: খাগড়াছড়ি জেলার মানিকছড়ি উপজেলা নির্বাহী অফিসার পদে যোগদান করেছেন তামান্না মাহমুদ। ১৩ মে রবিবার তামান্না মাহমুদ কর্মস্থল মানিকছড়ি উপজেলায় যোগদান করেন। নবাগত কর্মকর্তাকে ফুল দিয়ে বরণ নিয়েছেন সহকারি কমিশনার(ভূমি) রুবাইয়া আফরোজ।\nবিদায়ী উপজেলা নির্বাহী অফিসার মো. আহসান উদদীন মুরাদ এর স্থলাভিষিক্ত হিসেবে ১৩ মে বিকালে কর্মস্থলে যোগদান করেন ৩০তম বিসিএস এর কর্মকর্তা তামান্না মাহমুদ। সহকারি কমিশনার (ভূমি) থেকে এ প্রথম ইউএনও হিসেবে তাঁর পদোন্নতি হয়। তাঁর জন্ম স্থান মুন্সিগঞ্জ জেলায়। নবাগত কর্মকর্তা কর্মস্থলে যোগদান করার পর তাকে ফুল দিয়ে বরণ করা হয়।\nএ সময় উপস্থিত ছিলেন, উপজেলায় যুব উন্নয়ন কর্মকর্তা মো. শহীদুল্লাহ ও সমাজসেবা কর্মকর্তা মো. আবদুল মান্নান পাটোয়ারীসহ কর্মচারীবৃন্দ। উল্লেখ্য যে, বিদায়ী উপজেলা নির্বাহী অফিসার মো. আহসান উদদীন মুরাদ সম্প্রতি ফেনী জেলার পশুররাম উপজেলায় বদলি হয়েছে।\nHey Buddy!, I found this information for you: "মানিকছড়িতে নতুন ইউএনও তামান্না মাহমুদ". Here is the website link: https://pahareralo.com/%e0%a6%ae%e0%a6%be%e0%a6%a8%e0%a6%bf%e0%a6%95%e0%a6%9b%e0%a7%9c%e0%a6%bf%e0%a6%a4%e0%a7%87-%e0%a6%a8%e0%a6%a4%e0%a7%81%e0%a6%a8-%e0%a6%87%e0%a6%89%e0%a6%8f%e0%a6%a8%e0%a6%93-%e0%a6%a4%e0%a6%be/. Thank you.


বাংলাদেশের সাফল্য তুলে ধরতে গণমাধ্যমের সহযোগিতা চেয়েছেন পররাষ্ট্রমন্ত্রী | প্রবাস\nলাওসে ভয়াবহ বাস দুর্ঘটনা, চীনের ১৩ পর্যটক নিহত ভারতে ভারী বৃষ্টিতে ৫৮ জনের প্রাণহানি যৌতুকের দাবিতে স্ত্রীকে হত্যার অভিযোগ, স্বামী আটক দামি গাড়ির মালিকদের কর ফাইল অনুসন্ধানে এনবিআর সচিব হতে চান ২৫০ জন, এ বছর শূন্য হবে ১৬ পদ\nবিশেষ প্রতিনিধি, যুক্তরাষ্ট্র ০৪:৪৯, ১৮ জুলাই, ২০১৯\nঅনুষ্ঠানে বক্তব্য রাখেন পররাষ্ট্রমন্ত্রী ড. এ কে আব্দুল মোমেন- ইত্তেফাক\n‘কোটি প্রাণ একসাথে‘ স্লোগান নিয়ে নিউইয়র্ক থেকে আনুষ্ঠানিক সম্প্রচার শুরু করেছে বাংলা ভাষার আইপি টেলিভিশন ‘বাংলা চ্যানেল‘। স্থানীয় সময় মঙ্গলবার সুইচ টিপে চ্যানেলটির সম্প্রচার কার্যক্রমের উদ্বোধন করেন যুক্তরাষ্ট্র সফররত পররাষ্ট্রমন্ত্রী ড. এ কে আব্দুল মোমেন। এ উপলক্ষে বাংলাদেশিদের প্রাণকেন্দ্র নিউইয়র্কের অভিজাত পার্টি হল বেলোজিনায় এক বর্ণাঢ্য অনুষ্ঠানের আয়োজন করা হয়।\nঅনুষ্ঠানে বিভিন্ন দেশের কূটনীতিক, মূলধারার রাজনীতিবিদ, ব্যবসায়ী, সাংবাদিক, মুক্তিযোদ্ধা, সংস্কৃতিকর্মীসহ বাংলাদেশি কমিউনিটির বিশিষ্ট ব্যক্তিরা উপস্থিত ছিলেন।\nবাংলাদেশ ও যুক্তরাষ্ট্রের জাতীয় সঙ্গীত পরিবেশনের মাধ্যমে শুরু হয় অনুষ্ঠান। এরপর অন্যান্য অতিথিদের নিয়ে মঞ্চে বাংলা চ্যানেলের আনুষ্ঠানিক উদ্বোধন করেন পররাষ্ট্রমন্ত্রী ড. মোমেন। এসময় তিনি গণমাধ্যমের সহযোগিতা চেয়ে বলেন, বঙ্গবন্ধুর স্বপ্নের সোনার বাংলা রচনার ক্ষেত্রে ইতিমধ্যেই বেশ কিছু অর্জিত হয়েছে বাংলাদেশের। সেই অর্জন সমূহকে বস্তুনিষ্ঠ ভাবে উপস্থাপনের জন্যে গণমাধ্যমের আন্তরিক সহযোগিতা প্রয়োজন। একই সঙ্গে প্রবাস প্রজন্মকে বাংলাদেশের মুক্তিযুদ্ধের ইতিহাস সম্পর্কে অবহিত এবং বিশ্বশান্তি প্রতিষ্ঠায় সমগ্র জনগোষ্ঠীকে ঐক্যবদ্ধ করার জন্যও গণমাধ্যমের ভূমিকা অপরিসীম। পররাষ্ট্রমন্ত্রী আরো বলেন, ‘খুবই ভালো একটি সময়ে এই টিভির যাত্রা শুরু হলো। সামনের বছর হচ্ছে হাজার বছরের শ্রেষ্ঠ বাঙালি বঙ্গবন্ধু শেখ মুজিবের শততম জন্মবার্ষিকী। তার পরের বছর হবে বাংলাদেশ প্রতিষ্ঠার সুবর্ণজয়ন্তী। এ দুটি বিশেষ বছরের সকল কার্যক্রম সুন্দরভাবে উপস্থাপনের মধ্য দিয়ে এই চ্যানেলটি বাঙালির হৃদয়ে ঠাঁই করে নিতে সক্ষম হবে বলে আশা করছি।\nআরও পড়ুন: ওবায়দুল কাদের দেশে ফিরেছেন\nপররাষ্ট্রমন্ত্রী ড. এ কে আব্দুল মোমেন বলেন, বঙ্গবন্ধু কন্যা শেখ হাসিনার নেতৃত্বে সাম্প্রতিক সময়ে বাংলাদেশ বিভিন্ন ক্ষেত্রে, বিশেষ করে মানুষের জীবন-মানের উন্নয়নের পাশাপাশি দারিদ্র্য বিমোচনে অভাবনীয় সাফল্য অর্জন করেছে। বাংলাদেশ এখন গোটাবিশ্বে উন্নয়নের মডেল হিসেবে পরিগণিত হয়েছে। আন্তর্জাতিক অঙ্গনে বাংলাদেশের সম্মান বৃদ্ধি পেয়েছে। এসব অবিস্মরণীয় ঘটনাবলি নতুন এই টিভিতে চমৎকারভাবে উপস্থাপিত হবে বলে আশা করছি।\nসাংবাদিক শামীম আল আমীন ও কমিউনিটি লিডার ফাহাদ সোলায়মানের যৌথ সঞ্চালনায় উদ্বোধনী অনুষ্ঠানে বিশেষ অতিথি ছিলেন জাতিসংঘে বাংলাদেশের স্থায়ী প্রতিনিধি ও রাষ্ট্রদূত মাসুদ বিন মোমেন। অতিথি হিসাবে আরো ছিলেন নিউইয়র্কে বাংলাদেশের কনসাল জেনারেল সাদিয়া ফয়জুননেসা, নিউইয়র্ক স্টেট অ্যাসেম্বলিওম্যান ক্যাটালিনা ক্রুজ, স্টেট অ্যাসেম্বলিম্যান ডেভিড ওয়েপ্রিন, ডেমোক্রেটিক পার্টির কুইন্স ডিস্ট্রিক্ট লিডার অ্যাটর্নি মঈন চৌধুরী, বিশিষ্ট ব্যবসায়ী জহিরুল ইসলাম, যুক্তরাষ্ট্র সেক্টর কমান্ডারস ফোরামের সভাপতি মুক্তিযোদ্ধা রাশেদ আহমেদ, যুক্তরাষ্ট্র বঙ্গবন্ধু ফাউন্ডেশনের সাধারণ সম্পাদক আব্দুল কাদের মিয়া, ফাহাদ সোলায়মান, স্বাধীন বাংলা বেতার কেন্দ্রের কণ্ঠযোদ্ধা রথীন্দ্রনাথ রায় ও শহীদ হাসান, কমিউনিটি লিডার মোহাম্মদ এন মজুমদার, খান’স টিউটোরিয়ালের চেয়ারপারসন নাঈমা খান, মূলধারার রাজনীতিবিদ মোর্শেদ আলম, জেবিবিএ সভাপতি মো. শাহনেওয়াজ প্রমুখ।\nঅনুষ্ঠানে স্বাগত বক্তব্য দেন চ্যানেলটির ভাইস প্রেসিডেন্ট ফৌজিয়া চৌধুরী এবং ধন্যবাদ জ্ঞাপন করেন বাংলা চ্যানেলের কর্ণধার শাহ জে. চৌধুরী। অন্যদের মধ্যে শুভেচ্ছা বক্তব্য দেন আমেরিকা-বাংলাদেশ প্রেসক্লাবের সভাপতি মুক্তিযোদ্ধা লাবলু আনসার, সাংবাদিক মাহফুজুর রহমান, শাহাবউদ্দিন সাগর প্রমুখ।\nবাংলা চ্যানেলের কর্ণধার শাহ জে. চৌধুরী জানান, বাংলা চ্যানেল প্রবাসী বাঙালিদের মনের কথা, বিশেষ করে তাদের সুখ-দু:খ, সমস্যা-সম্ভাবনার কথা তুলে ধরবে। বিনোদন ও খবরের পাশাপাশি থাকবে চলমান বিষয়ে টকশো।\nঅনুষ্ঠানে বিশিষ্টজনদের মধ্যে উপস্থিত ছিলেন যুক্তরাষ্ট্র আওয়ামী লীগের যুগ্ম সম্পাদক হাজী এনাম, কৃষিবিদ আশরাফুজ্জামান, মোর্শেদা জামান, ট্যাভেল ব্যবসায়ী শামসুদ্দিন বশির, সিপিএ ইয়াকুব এ খান, মূলধারার রাজনীতিবিদ তৈয়বুর রহমান হারুণ, কমিউনিটি বোর্ড সদস্য ফখরুল ইসলাম দেলোয়ার, যুবদল নেতা এম এ বাতিন, মুক্তিযোদ্ধা রেজাউল বারী, কমিউনিটি অ্যাক্টিভিস্ট শুভ রায়, গোপন সাহা, গোপাল স্যানাল, সাংস্কৃতিক সংগঠক সবিতা দাস, হাজী জাফরউল্লাহ, এটিএম মাসুদ, তপন মোদক, শাহ শহীদুল হক সাঈদ, নাজিমউদ্দিন প্রমুখ।\nউদ্বোধনী পর্বে ‘তীর হারা এই ঢেউয়ের সাগর পাড়ি দেব রে’ সঙ্গীত পরিবেশন করেন কন্ঠযোদ্ধা রথীন্দ্রনাথ রায় এবং শহীদ হাসান। এছাড়া উদ্বোধনী বাদ্যযন্ত্র সেতার পরিবেশন করেন মোরশেদ খান অপু।\nএ অনুষ্ঠানে পররাষ্ট্রমন্ত্রীকে ফুল দিয়ে শুভেচ্ছা জানান সেক্টর কমান্ডারস ফোরাম এবং আমেরিকা বাংলাদেশ প্রেসক্লাব (এবিপিসি)।\nলাওসে ভয়াবহ বাস দুর্ঘটনা, চীনের ১৩ পর্যটক নিহত\nপেকুয়ায় ‘বন্দুকযুদ্ধে’ জলদস্যু নিহত\nএকজন ভারতীয় হিসেবে গর্বিত নই: অমর্ত্য সেন\nরাজশাহীতে হেরোইনসহ মাদকব্যবসায়ী গ্রেফতার